
Teknik... 

★ ( AKTUELT ★ 

★ 

Ougbt to be translated 

Det bliver nu mere og mere klart, hvad årsagen er 
til den lange pause i de bemandede rumflyvninger. 
Amerikanerne har allerede for længe siden fortalt, 
at de arbejder på at fremstille et tomands rumskib, 
Gemini, som er manøvredygtigt. Meningen er, at man 
med Gemini vil indøve den vanskelige rendezvouz- 
teknik, hvor man vil forsøge at sammenkoble rum¬ 
fartøjer i en kredsbane om jorden. Det er hertil ube¬ 
tinget nødvendigt, at man kan styre rumskibet ved 
hjælp af små raketmotorer. 

Det ser imidlertid ud til, at den russiske pause i 
de bemandede rumflyvninger har helt samme årsag. 
Russerne har nu to gange opsendt manøvredygtige 
rumskibe af Poljot-t ypen. Selv om man under Vostok- 
forsøgene kunne placere rumskibene i næsten ens 
baner, kunne den endelige sammenkobling ikke gen¬ 
nemføres, fordi Vostok-rumskibene ikke havde de 
kraftige raketmotorer, som er nødvendig for at kun¬ 
ne ændre banehøjde og banehældning. Det ser derfor 
ud til at være mest sandsynligt, at man med de to 
Vostok-dobbeltflyvninger blot har villet gennemprøve 
opsendelsesteknikken, og så vente med den egentlige 
rendezvouz, indtil Poljot var gennemprøvet. 

Sovjet 

Den 18. marts opsendte Sovjet forskningsdrabanten 
Kosmos 26. Den gik ind i en bane 403—271 km 
oppe, med en omløbstid på 91 minutter, og en bane¬ 
hældning på 49°. Den ca. 600 kg tunge drabant skal 
ikke bringes til landing igen. 

Kosmos 27 blev opsendt den 27. marts i en bane 

237—192 km oppe. Banehældning 65°. Den blev 

bragt til landing efter kun én dag. 

Kosmos 28 blev opsendt den 4. april i en bane 

395—209 km oppe. Banehældning 65°. Den blev 

bragt til landing efter 8 dage. 

Bemærk: Forskningsdrabanterne i Kosmos-serien 


opsendes fra en base ved Volga med en banehældning 
på 49°. Opsendelsesraketten minder sandsynligvis 
om Thor-Agena. Rumskibsdrabanterne på ca. 5 tons 
opsendes med en banehældning på 65° fra Baikonur- 
kosmodromen på 65° 25’ østlig længde, 47° 22’ 
nordlig bredde. Opsendelsesraketten er den ca. 350 
tons tunge Vostok-raket, der har 6 motorer, drevet af 
flyvende brændstof, med en samlet trykkraft på 600 
tons. Russerne har meddelt, at rumskibstypen bl. a. 
også tager meteorologiske billeder af skydækket. Den¬ 
ne type vejer ca. 5 tons. 

Russisk Venussonde? 

Den 2. april opsendte russerne en ca. 500 tons tung 
4-trins raket. De tre første trin bragte fjerde trin 
og drabanten Zond 1, ind i følgende bane om Jorden: 
186—215 km oppe, omløbstid 88,65 min., og bane¬ 
hældning 64,88°. Fjerde trin og Zond 1 vejede til¬ 
sammen ca. 10 tons. Efter at have kredset næsten én 
gang rundt om Jorden blev 4. trin startet (over 
nordøst-Afrika). Da den tilstrækkelige hastighed var 
opnået blev den ca. 900 kg tunge Zond 1 frigjort. 
Den 3. april, da den var 560.000 km fra Jorden, 
blev dens kurs og hastighed ændret ved hjælp af 
raketmotorer. 

Kommentar 

Jeg tror Zond 1 er en Venussonde af to grunde: 

1. Den blev opsendt, da Venus stod i gunstig po¬ 
sition. 

2. Den er blevet styret. Man styrer kun drabanter, der 
har et mål. 

Det siges, at der forud var gået to mislykkede for¬ 
søg, nemlig 26. februar og 4. marts. Zond 1 vil nå 
frem til Venus i midten af juli. 

Poljot 2 blev opsendt på treårsdagen for Gagarins 
flyvning den 12. april. Den ca 6.5 tons tunge dra¬ 
bant ændrede højde og banehældning flere gange 
under de tre første omgange. 

Slutbane: 500—310 km. 92,4 min. 58,06°. 
Sandsynligvis består Poljot af en ca. 2,5 tons tung 
kabine samt en 4 tons tung instrumentsektion med 
solbatterier, styreraketter, varmeregulering, ilt etc. 
Instrumentsektionen kan udskilles i tilfælde af lan¬ 
ding (Poljot 2 er såvidt vides ikke bragt til landing). 
Konstruktionen minder om både Gemini og Vostok. 
USA 

Den 27. marts opsendte NASA den 70 kg tunge 

engelske drabant Ariel 2. Den gik ind i en bane 
290—1357 km oppe. Den skal måle ozon i atmosfæ¬ 
ren, meteorhyppighed samt radiobølger fra mælke¬ 
vejen på frekvenserne 0,75 og 3 megacykles. 

Den 8. april opsendte NASA den 3-175 kg tunge 
Gemini 1 i en bane 160—327 km oppe. Omløbstid 
89,27 min. og banehældning 32,5°. Forsøget var helt 
vellykket. Opsendelsen skete med en 150 tons tung 
TITAN Il-raket, med to trin. 

1. trin: to J-7 motorer med samlet trykkraft på 
195 tons. 

2. trin: én J-5 motor med 45 tons trykkraft. 

I begge trin er både iltningsmiddel og brændstof 
kvælstofforbindelser, der kan opbevares i lang tid i 
tankene (i modsætning til f. eks. flydende ilt). Dette 
letter nedtællingen kolosalt. Gemini 2 skal op på en 
19 minutters tur den 1. september. Her skal varme- 
skjoldet afprøves. Gemini 3 skal 3 gange rundt om 
jorden i november. Piloter og reserver er: 

1. pilot: Virgil Grissom, 38 år. 

2. pilot: John Young, 33 år. 

Reserver: 

1. pilot: Walter Schirra, 41 år. 

2. pilot: Thomas Stafford, 33 år. 

Allan Shepard er blevet syg. Sygdommen påvirker 
balanceorganerne i det indre øre. Gemini 3 er en rent 
teknisk prøveflyvning. Programmet begynder først for 
alvor med Gemini 4, som i foråret 1965 skal være 
oppe i 4 dage. 

Hemmelige drabanter 

15. febr. med Thor-Agena: 450—190 km oppe. 75°. 
28. febr. med Thor-Agena: 520—480 km oppe. 82°. 
Samos 18 med Atlas-Agena den 25. februar. 

173—195 km oppe. Banehældning 95,66°. 
Samos 19 den 11. marts: 155—220 km, 95,74°. 

Luftvåbenet er nu begyndt at anvende en ny raket: 
Thrust Augumented Thor Agena D (kort: TAT- 
Agena D). Thor-raketten er forsynet med tre fast¬ 
brændstof raketter, der fordobler 1. trins trykkraft 
fra 75 til 150 tons. Disse tre raketter bliver bortka¬ 
stet efter 40 sekunder. Agena D er hele 9 meter lang, 
og dens raketmotor med 7 tons tryk kan startes og 
stoppes i rummet. Desuden har raketten et stærkt 
forbedret styresystem. Startvægt ca. 80 tons. Kan 
sende 1 tons i bane. Et mislykket forsøg med TAT 
blev foretaget 24. marts. Drabanterne 21. decemb. og 
11. januar blev opsendt med TAT-Agena D. 


Samos fungerer godt. Det siges, at resultaterne 
langt overstiger, hvad man havde ventet. Man har 
bl. a. fastslået, at Sovjet har temmelig få interkon¬ 
tinental raketter, som de nu anbringer i underjor¬ 
diske siloer. Desuden har man opdaget, at russerne 
ikke har noget projekt svarende til den 2700 tons 
tunge måneraket, Saturn V. 

H. S. 

Sidste 

Den 25. april opsendte Sovjet rumskibsdrabanten 
Kosmos 29. Den gik ind i en bane 309-204 km oppe, 
med en omløbstid på 89,5 min. og en banehældning 
på 65°. 

Bemærk, hvordan Kosmos opsendes i grupper: 

I tiden fra 21. marts til 24. maj 1963 opsendtes 
6 Kosmos. En enlig Kosmos 19 km op den 6. august, 
og igen i tiden fra 18. oktober til 19- december blev 
der opsendt 5 Kosmos. Den nuværende gruppe be¬ 
gyndte den 27. februar, og har til dato omfattet 2 
forsknings- og 3 rumskibsdrabanter. 

H. S. 

Liv i rummet - 

Hvad mener videnskaben? 

(Ought to be translated) 

Vi vil i denne artikel diskutere to ting. For det før¬ 
ste hvad vi på grundlag af vor nuværende viden kan 
sige om liv på andre kloder, og for det andet, hvad 
vi kan sige om mulighederne for interstellar rumfart, 
når vi forudsætter, at intet kan bevæge sig hurtigere 
end lyset. Vi vil gå frem ved at stille en række 
spørgsmål, og det første af disse er: 

1 . Under hvilke betingelser kan liv eksistere? 

Som bekendt er alt liv på Jorden baseret på en ting: 
Kulstofatomets fantastiske evne til at danne store og 
indviklede molekyler, hvori der indgår tusinder af 
kulstof atomer i forbindelse med ilt, brint, fosfor og 
kvælstof. Vi ved endvidere, at kun kulstofatomet kan 
danne så indviklede molekyler, de to nærmeste kon¬ 
kurrenter, Silicium og Svovl, er langt underlegne. 
Vi vil derfor i det følgende antage, at 
Alt liv er kulstof baseret. 

Det er ikke helt sikkert, at det er tilfældet, det 
forekommer blot på grundlag af vor nuværende viden 
overvældende sandsynligt. Desuden kan vi heller ikke 
sige noget som helst om andre former for liv, end 
det vi selv kender, så for at komme nogen vegne, 
må vi betragte de ting, vi kan sige noget om. 

Hvad betyder nu vort postulat? Det betyder, at vi 
har lagt et meget stærkt bånd på de forhold, hvor¬ 
under liv kan eksistere. For at spørge om liv kan 
eksistere, kan føres tilbage til spørgsmålet: Under 
hvilke forhold er de organiske kulstofmolekyler sta¬ 
bile, og under hvilke forhold kan de opstå. 

For at tage det sidste først: Under hvilke forhold 
de organiske kulstofforbindelser kan opstå? 

Man har foretaget følgende eksperiment i 1950: 
Hvis man udsatte en blanding af kuldioxyd og brint 
for stærke elektriske udladninger, dannedes simple 
organiske syrer og stoffer, som f. eks. formaldekyd. 
Andre eksperimenter viser, at man ved at udsætte 
andre simple molekyler (kvælstof, metan, brint, vand 
o.s.v.) for ultraviolet lys og elektriske udladninger 
(lyn) kan man endda få dannet simple aminosyrer. 
Hvis man opvarmer en blanding af sådanne amino¬ 
syrer til lidt over 100°, kan man få dem til at forene 
sig til de endnu mere indviklede polypeptider. Vi 
vil nu komme med vort andet postulat, som ligeledes 
forekommer sandsynligt på grundlaget af vor nuvæ¬ 
rende viden: 

Liv, d.v.s. de organiske molekylers evne til re¬ 
producere sig selv, kan opstå ved processer i lig¬ 
hed med de ovenfor ncevnte . 

På grundlag af en lang række eksperimenter kan vi 
nu besvare spørgsmål 1: Organiske molekyler (og 
dermed liv, ifølge postulat 2) kan opstå, hvis vi ud¬ 
sætter en opløsning af simple uorganiske stoffer for 
ultraviolet lys, lyn og kortvarig varme. Den almene 
temperatur må imidlertid ikke være for høj, et sted 
mellem 0° og 70° celsius. 

Det er nu på tide, at vi stiller vort andet spørgs¬ 
mål: 

2. Hvilke betingelser er nødvendige for at liv kan 
bestå i l een gere tid? 

Sålænge livet er primært, kræver det et hav til at 
være i, biologerne siger, at det stiller de mindste 
krav til den primitive organisme. Men selv det mere 
udviklede landliv kræver en række betingelser op¬ 
fyldt: 


1. En temperatur mellem -i- 20° og -J- 70° celsius. 

De organiske molekyler kan kun bestå meller 0° 

cg 70°, men organismerne kan i begrænset omfang 
„opvarme sit indre“ ved hjælp af f. eks. pels, spæk¬ 
lag, fjerdragt. Udenfor de ovennævnte temperaturer 
findes bogstavelig talt intet liv. 

2. Der skal være rigelige med vand. 

På landjorden er planternes opgave at omdanne 
de uorganiske forbindelser til organiske forbindelser. 
Det kan planterne kun gøre, hvis der kommer et 
regnskyl en gang imellem, så de uorganiske forbin¬ 
delser kan opløses og opsuges af rødderne. Selv i 
cn ørken regner det en gang imellem. Dyr er ikke 
i stand til at omdanne uorganisk til organisk stof. 

3. Der skal være ilt og kuldiooxyd. 

Planterne laver af kyldioxyd og vand, ved solly¬ 
sets hjælp sukker, stivelse og andre organiske stof¬ 
fer. Under denne proces udskilles ilt. Dyrene æder 
planterne, og nedbryder de organiske stoffer for at 
få energi. Herunder udskilles kuldioxyd. 

4. Forholdene må være stabile. 

Det har taget mindst 1500 millioner år at komme 
fra encellet amøbe til mennesket. Så hvis vi vil have 
intelligent liv må vi forlange ensartede forhold på 
den betragtede klode i mindst 1500 mili. år. 

Vi er nu kommet til det tredie spørgsmål: 

3. Hvor i universet er der mulighed for liv? 

Kun hvor forholdene er som skitseret under forrige 
spørgsmål. Planetens forhold skal ligne jordens tem¬ 
melig meget, og den skal endvidere kredse om en 
stabil sol. I vort solsystem opfylder Jorden betingel¬ 
serne. Da en plantes temperatur er afhængig af, hvor 
langt borte fra solen den er, og vi kender lovmæs¬ 
sigheden, der bestemmer dette, kan vi udregne de 
øvrige planeters gennemsnitstemperatur. Vi finder 
for Venus -J- 50° C, som et isolerende skydække 
iflg. Mariner 2 skulle have bragt op på 400° C. 
(Men selv 50° celsius er lovlig varmt). For Jorden 
findes -J- 5°, hvilket passer med målingerne og for 
Mars -i- 15°, hvad også passer. Men Mars ser ud 
til at lide af akut vand- og iltmangel, selv om ækva¬ 
toregnene opfylder betingelserne for temperatur. 
Man kan imidlertid godt tænke sig, at hvis marslivet 
har haft tid dertil, at det har kunnet tilpasse sig disse 
forhold. 

De øvrige planeter udgår, alene på grund af tem- 

peraturen. Vi vil nu betragte de nærmeste solsyste¬ 
mer, og se, hvilke muligheder der er her: 

Stjernens navn Afstand i lysår Lysstyrke 

(Solen = 1 ) 


Alfa Centauri 

4,3 

1,1 

Epsilon Eridani 

10,7 

0,33 

Tau Ceti 

11,8 

ca. 0,3 

Gamma 2 Eridani A 

15,9 

0,36 

Gamma 2 Eridani B 

15,9 

0,048 

Gamma 2 Eridani C 

15,9 

0,0012 

Sirius 

8,6 

26 

Procyon 

10,4 

5,5 


Både Procyon og Sirius har ledsagere, svage „hvide 
dværge“, som efter al sandsynlighed har været novæ. 
Eventuelle planeter er derfor ødelagt under eksplo¬ 
sionen. Alfa Centauri har også en ledsager, nemlig 
en stjerne med lysstyrke 1 /3 af solens. De kredser om 
hinanden på 80 år, i en elliptisk bane, der bringer 
dem så tæt som 1500 millioner km, og så fjernt som 
5200 millioner km. Det er muligt at have stabile pla¬ 
netbaner om Alfa Centauri i ringe afstand, d.v.s. un¬ 
der 300 millioner km (i større afstande ville ledsage¬ 
ren påvirke dem i for høj grad). Hvis vi befandt os 
på en planet, der kredsede om Alfa Centauri i 150 
miil. km’s afstand (svarende til Jordens) ville led¬ 
sageren se ud som et lysende punkt med lysstyrke — 
18, eller 150 gange så stærkt som fuldmånen (1/3000 
af hovedsolens styrke). Tau Ceti og Epsilon Eridani 
er enlige stjerner, lidt koldere og rødere end Solen. 
Man har med et 85-fods radioteleskop lyttet efter 
intelligent udsendte radiosignaler fra disse stjerner, 
uden held. Forsøget vil blive fortsat om nogle år med 
et 210 -fods teleskop. På et tidspunkt, da man lige 
havde rettet radioteleskopet ind mod Tau Ceti i som¬ 
meren 1960 , kom der i kort tid kraftige radiosigna¬ 
ler. De forsvandt imidlertid snart, og er ikke siden 
hørt. Observatøren, Frank D. Drake, mente, at det 
var jordiske signaler. (Se UFO-NYT, juli 1962 , side 
123 om projekt OZMA, og professor Oberths udtalel¬ 
ser om rumskibene fra Tau Ceti og Epsilon Eridani). 
Videnskaben mener stadig, at 5 % af solene er om¬ 
givet af planeter, (i virkeligheden over 50 %, men 
de fleste sole eksploderer med mellemrum). D.v.s. 
i alt ca. 5000 millioner planetsystemer i vor galaxe, 
deraf de 90 % i galaxens centrum, 25000 lysår her¬ 
fra. Derinde er stjernerne også ældre, og planet ci¬ 


vilisationerne også velsagtens mere udviklede (se 
UFO-NYT, april 1964). 

Vort sidste spørgsmål bliver: 

4. Er interstellar rum]art mulig, trods Einstein? 

Svaret er ja, men . . . For der er et men, det vil 
tage en evig tid. Vi skal nu først se, at rejser med 
hastigheder på 98 % af lysets ikke er praktisk gen¬ 
nemførlige. Hvis vi tænkte os, at vi var i stand til 
at omdanne al masse til energi, og anvende denne 
erergi 100 % effektivt til en raket (atomraket), da 
skulle vi, for at komme fra Jorden til en anden stjer¬ 
ne og tilbage igen, anvende 40.000 tons masse for at 
transportere en nyttelast på 10 tons. Der findes imid¬ 
lertid en anden udvej. Vi kunne nøjes med 10 % 
af lysets hastighed, og så dybfryse besætningen. Da 
ville en rejse til Tan Ceti tage ca. 120 år. Rumski¬ 
bet ville starte fra en kredsbane om Jorden. Man kun¬ 
ne tænke sig et stort, cigarformet rumskib måske én 
km lang. Det ville medføre sine egne landingsraket¬ 
ter drevet af kemisk brændstof. Medens besætningen 
var frosset ned, ville robotter styre, og når stjernen 
var måske en måneds rejse borte vækkes besætningen 
(der er måske 200 ) og de styrer selv rumskibet ind 
i en kredsbane om den mest lovende planet. Herfra 
udsendes så de kemisk drevne landingsfartøjer, der 
udforsker planeten, medens moderskibet kredser 
rundt. Hjemturen tager også 120 år, så besætningen 
vil lande på Jorden 240 år efter de forlod den, og 
i næsten al den tid har de ligget nedfrosset. Det sto¬ 
re rumskib får sin energi fra en omdannelse af brint 
til helium. Brændstoffet bliver vel vand (et par tu¬ 
sinde tons) eller noget andet, som er let at opbevare. 

Ellers kan man jo altid udsende radiotelegrafiske 
meddelelser i håb om at nogen lytter, men samtalen 
vil tage et stykke tid. (Se UFO-NYT, april 1963 s. 
65). 

Vi må imidlertid ikke glemme, at vi befinder os i 
en „ung“ afdeling af galaxen, hvor der er lang mel¬ 
lem stjernerne. Der er en betydelig ringere mulig¬ 
hed for at møde rumfolk herude, end der er i den 
tætbefolkede centrale og „ældre“ del af mælkevejen. 
Og som vi har set, er vel en 20—30 lysår grænsen 
for de rumskibe, vi teoretisk kan bygge, medens ra¬ 
dioaflytning kan gå op til 1000 lysår. Den nærmeste 
kugleformede stjernehob er 22.000 lysår, og centrum 
ca. 25.000 lysår borte. På den anden side skal man 
også huske følgende sammenligning: 

„Tag en fem-øre, læg et frimærke ovenpå den, 
og anbring begge dele på taget af et alminde¬ 
ligt femetagers hus, der er ca. 20 meter højt. 
Husets højde repræsenterer nu verdens alder, 
mønten er hele menneskets eksistens, og frimærket 
er det tidsrum, i hvilket mennesket har været 
blot i nogen grad civiliceret. Den periode, liv 
endnu vil være muligt på Jorden, kunne gengi¬ 
ves ved en enorm stabel frimærker ovenpå hin¬ 
anden — afgjort hundreder af meter, og må¬ 
ske over en km i højden“. 

(Fra Arthur C. Clarkes bog: 

På opdagelse i verdensrummet, 195 1). 
Lidt senere hedder det: 

„Hvis fartøjer fra Jorden går ud i rummet for 
at erobre andre verdener, kan mandskabet ved 
rejsens afslutning meget vel befinde sig i sam¬ 
me situation, som hvis de roede langsomt ind i 
New Yorks havn i hundredeårige kanoer med 
krigsmaling 4 *. 

Her kan man så vælge, om man har mest tiltro til 
vor 300 år gamle videnskab, eller til eventuelle su- 
per-avancerede rumvæseners teknik. H.S. 

TILFØJELSE: 

stråling (solen — 1) afst. i lysår 


Epsilon indi 

0,12 

11,4 

Lalande 21185 

0,0048 

10,5 

Banards Stjerne 

0,0040 

6,0 

Wolf 359 

0,000017 

8,0 

Epsilon eridani 

0,25 

10,8 

61 Cygni A 

0,052 

11,1 

61 Cygni B 

0,028 

11,1 

Miinchen 15040 

0,0004 

6,0 

Kriiger 60 A 

0,0025 

12,7 

Kriiger 60 B 

0,0007 

12,7 


Det ses, at de fleste er meget svage „røde dvær- 
ge“. Her vil en planet kun kunne have liv ifølge vi¬ 
denskaben, hvis den kredser lige så tæt om sin sol, 
som planeten Merkur kredser om Solen i vort solsy¬ 
stem. Wolf 359 er i Scully’s bog „De flyvende 
tallerkener 44 blevet nævnt som muligt ophavssted for 
'UFOerne. Vi ved helt sikkert, at 61 Cygni, Banards 
Stjerne, Lalande 21185 og Wolf 359 er omkredset af 
planeter. 61 Cygni og Kriiger 60 er dobbeltstjerner. 

H.S. 


Trykfejl 

UFO-NYT, april 1964 

Side 40. Første spalte, linie 21, ret „plantefødera¬ 
tioner 44 til Planetføderationer. 

Side 38. Anden spalte, linie 10 slet „— 10,33“. 
Tidspunktet var 10,24. 

UFO-NYT, september 1963 

Side 161. Første spalte, linie 9 fra neden, ret 181- 
125 km til 181-235 km. 

UFO-NYT , april 1963 

Side 63. Første spalte. Punkt 4 under Venus: ret 
atmosfære til ionosfære. Ifølge Mariner 2 skulle 
Venus have en atmosfære med 10 atmosfæres tryk. 

H.S. 

Jordens strålingsbcelter, anden del udgår af dette 
nummer på grund af pladsmangel. Den vil komme i 
næste nummer. 

H.S. 


Liv på Mars... 

Den russiske professor Vasili Kesarev hævder nu, 
at fem års studier har givet ham kemisk bevis for, 
at der eksisterer liv under en eller anden form på 
Mars, uden han dog var i stand til at beskrive dette. 

Han antydede, at livet på landarealerne på Mars 
sandsynligvis var af en lavere form en det, der fand¬ 
tes i planetens havområder, men dog svarende til 
det, der kan findes på Jordens højeste bjerge. 

Professor Kesarevs teori, der er bragt af det offi¬ 
cielle russiske nyhedsbureau Tass, er fremstået gen¬ 
nem omhyggelige studier af Marsatmosfæren og fra 
den fortsatte dannelse af de livsvigtige vandforsynin¬ 
ger på den fjerne planet. 

Ifølge Kesarev var en „sekundær 44 atmosfære, der 
til en vis grad lignede Jordens, ved at danne sig 
omkring den røde planet, og dette tog den russiske 
professor som et sikkert bevis på, at der eksisterede 
liv på Mars. 

Atmosfæriske studier af andre planeter har ført 
professor Kesarev til den konklusion, at også Venus 
i en fjern fortid, da Solens temperatur var lavere, 
havde ejet liv. Derimod mente han ikke, at der kunne 
eksistere en stabil atmosfære omkring Merkur og 

Månen — og derfor heller intet liv på disse to him¬ 
mellegemer. 

Kesarev hævdede, at mangelen på methan og am¬ 
moniak i Mars-atmosfæren kunne tages som et direkte 
eller indirekte bevis på, at der var ved at danne sig 
en sekundær atmosfære omkring denne planet. Denne 
atmosfære var imidlertid mindre tæt og derfor ikke 
i stand til at beskytte liv så godt som Mars-havene. 

Moskva (UPI) 6.4.64 


Der findes vand på Venus 

Venus har alligevel noget vand, men det er mindre 
end en tusindedel af, hvad Jorden har, udtalte en 
astronom fra Mt. Wilson og Palomar i går i San 
Diego State. 

Dr. Guido Munch aflagde rapport om en observa¬ 
tion, som for første gang har fastslået tilstedeværel¬ 
sen af vanddamp i Venus-atmosfæren. Den samme ob¬ 
servation, ved hvilken der blev benyttet en stor spek¬ 
trograf, viste, at 30 % af Venus-atmosfæren består af 
kultveilte, — en meget større procentdel, end man 
havde ventet. 

Munch forelagde beretningen om observationen ved 
„Vest-staternes Astronomiske Selskab“’s åbningsmøde 
i San Diego State. Medunderskrivere af beretningen 
er Dr. Lewis D. Kaplan og Dr. Hyron Spinrad. 

Astronomerne tror, at kombinationen af vanddamp 
og kultveilte virker lige som glasset i et drivhus og 
indfanger og fastholder noget af solens varme. Tem¬ 
peraturerne vil dcg alligevel ligge et godt stykke un¬ 
der Jordens. 

En enorm tiltagen i offentlighedens interesse for 
astronomi blev påpeget af Dr. R. M. Petrie fra Do¬ 
minion Astrophysical Laboratory i Victoria, British 
Columbia, — som er Selskabets præsident. 

Han erklærede, at det, at Selskabets årlige møde 
blev holdt i San Diego State, var en stor ære for dette 
universitets astronomiske fakultet. 

„Vi tager ikke bare et tilfældigt sted hen“, sagde 
han. „Vi valgte dette sted, fordi vi havde hørt om 
det udmærkede arbejde, der bliver udført her.“ 

Mødet vil fortsætte hele dagen i dag og i morgen. 

The San Di ego Union, 13-6.1963 


Radiorefleks fra Jupiter 

Russiske videnskabsmænd hævder, at det er lykkedes 
dem at få tilbagekastet radiosignaler fra den fjerne 
planet Jupiter og genopfange dem på Jorden med 
fintmærkende modtagere. Det russiske blad, Pravda, 
oplyser, at det i gennemsnit tog signalerne 66 mi¬ 
nutter at foretage rejsen ud til Jupiter og tilbage til 
Jorden igen — en afstand på over én milliard kilo¬ 
meter. 

Direktøren for det russiske institut for radiotek¬ 
nik og elektronisk forskning V. A. Kotelnikov op¬ 
lyste, at de russiske videnskabsmænd havde anvendt 
en uhyre følsom modtager for at opfange radiosig¬ 
nalerne ved deres tilbagekomst fra solsystemets stør¬ 
ste planet. 

Tidligere på året har russiske videnskabsmænd 
modtaget radioreflekser fra Mars og Venus i deres 
studier af problemerne ved radiokontakter over lange 
afstande i verdensrummet. 

Frederiksborg Amtsavis, den 30.12.63. 

Tre mand 8 km ned 

En fransk dybhavskuppel, der med tre mand ombord 
kan tåle et tryk på 11 km’s dybde, er blevet lejet af 
Columbia Universitet til en undersøgelse af den dy¬ 
beste del af Atlanterhavet, den såkaldte „Puerto 
Rico-grøft“. 

En talsmand for universitetet oplyser, at dybhavs¬ 
kuplen, der har fået navn efter den græske fysiker 
Archimedes, ventes til San Juan i Puerto Rico. 
„Archimedes“ kommer fra den franske flådebase i 
Toulon. 

„Puerto Rico-grøften“ ligger ca. 100 km nord for 
Puerto Rico og er 700 km lang. Dens største dybde 
er ca. 7—8 km over en strækning på 225 km. 

For nogle år siden opdagede man opdukkende klip¬ 
per langs grøftens nordlige side, og „Archimedes“ 
er blandt andet udstyret med en automatisk arm, der 
kan tage store klippestykker med op til overfladen. 

Der har vceret kulturer før vor. Spørgsmålet 
er, om der kommer nogen efter. 

Maleren Karl Bovin 

Interplanetariske civilisationer 

Moskva (APN). — »Phobos og Deimos, Mars* 
måner, er hule og af kunstig oprindelse. De er ble¬ 
vet skabt for millioner af år siden af den store 
marsiske civilisation. Denne civilisation er måske 
forsvundet under indflydelse af faktorer, som vi 
ikke kender. Det er muligt, at der stadig eksisterer 
liv på Mars«. — Professor Iosif Chklovski er kom¬ 
met til denne konklusion, selv om hans teori har 
flere modstandere end tilhængere. Hans bog: »Uni¬ 
verset, Livet og Tanken«, udsendt i 30.000 eksem¬ 
plarer, er blevet udsolgt på 2—3 dage. — Chklov¬ 
ski hævder, at højt udviklede samfunds aktivitet 
— samfund, der kunne eksistere i vort mælkevejs¬ 
system så vel som på planeter i andre galaxer — 
kunne føre til omvæltninger af kosmisk omfang. 
Han anser ligeledes kontakt mellem Jorden og an¬ 
dre civilisationer, der eksisterer i Kosmos, for ab¬ 
solut tænkelig og gennemførlig. Radioteknikkens 
nuværende stade tillader os at udsende og op¬ 
fange signaler over kosmiske afstande. Specielt 
udstyr, hævder Chklovski, findes på »Sternberg«- 
observatoriet i Moskva — beregnet til at oprette 
kontakt med interplanetariske civilisationer. Appa¬ 
raturets bølgelængde er 21 cm. 

Techniques Nouvelles BJ. 


Gigantisk 

Et radioteleskop, der kan høre lyde fra dengang 
Jorden blev født, skal bygges i fællesskab af Holland 
og Belgien. Det bliver det største antenneanlæg i ver¬ 
den, oplyses det i Bruxelles. 

Radioteleskopet kommer til at hvile på 20—40 me¬ 
ter høje master, og det får en antenne med to arme, 
der hver er fem km lange, et hundrede spejle hver på 
30 meter i diameter og ét spejl med en diameter på 
70 meter. 

Antennen skal opsamle teknologiske og videnska¬ 
belige oplysninger. Det vil kunne høre lyde fra stjer¬ 
ner millioner af km borte og gengive lydene med en 
intensitet, der svarer til støjen fra en motorcykel én 
km borte. Det vil kunne høre lyde, som er opstået 
dengang, Jorden blev født for 5 milliarder år siden. 

Helsingør Dagblad, den 27. sept. 1963 


600 millioner planeter 

kan opretholde liv 

Alene i Mælkevejen findes der 600 millioner pla¬ 
neter, der vil være i stand til at opretholde intel¬ 
ligent liv, har Instituttet for Rumvidenskab erfaret 
i dag. 

Prof. Lloyd Matz fra Columbia University frem¬ 
satte for et auditorium af videnskabsmænd og in¬ 
geniører den_teori, at 200 millioner stjerner i vor 
galaxe ligner vor Sol og kan være centrum for et 
planetsystem lige så stort eller større end vort. 

Matz sagde, at mens Jorden er den eneste planet 
i vort system, man kan bevise har en højere udvik¬ 
let livsform, ville der både på Venus og Mars kun¬ 
ne eksistere intelligent liv under ændrede betin¬ 
gelser. 

Han sagde, at de fleste videnskabsmænd nu anser 
det for givet, at liv eksisterer uden for vort sol¬ 
system, selv om vi ikke direkte har bevis for det. 

Dr. Bernard M. Oliver fra Hewlett-Packard Co., 
Palo, Alto, Californien, talte om mulighederne for 
at bruge radio-koder til undersøgelser langt ud i 
rummet for at søge efter intelligent liv på andre 
planeter. 

Han sagde, at sådanne signaler måtte sendes gen- 
2. nem århundreder* før man kunne håbe på at få 
svar, fordi nogle planeter er hundreder af lysår 
borte. 

A.H.—C.N. 

Liv i rummet 

Levende, jordiske småvæsener kan også træffes i 
verdensrummet, mener amerikanske og sovjetiske 
videnskabsmænd. Denne udtalelse påhørtes med in¬ 
teresse på en i Warschawa afholdt kongres for ud¬ 
forskning af Kosmos. Verdensrumsforskere gik der¬ 
for ind for at sende særlige verdensrumsskibe til 
andre planeter for at studere de der forekommende 
livsformer. Sovjetiske kongresdeltagere fordrede, at 
rumskibene skulle være sterile, så man kunne und¬ 
gå at slæbe vore mikrober med ud i verdensrum¬ 
met. 

Informationen, Wien nr. 4/63 

Oversætter: Siej 

Telepati i teknikken 

Både Sovjetunionen og USA undersøger nu, om det 
er muligt at benytte telepati (tankeoverføring) som 
kommunikationsmiddel mellem jord og rumfartøjer. 
Men at dømme efter de undersøgelsesresultater rus¬ 
serne har offentliggjort, lader det til, at de er nået 
længst på dette område, udtalte en amerikansk dele¬ 
geret på den 14. internationale astronautiske kongres. 
Dr. Eugene Konecci, der har en ledende stilling i 
den amerikanske rumfartsorganisation NASA, fortalte, 
at russerne havde givet „biologisk radio kommunika- 
tion“ fortrinsstilling inden for forskningen, hvorimod 
den vestlige verdens videnskabsmænd indtil for nylig 
havde ignoreret dette område. Russerne stilede efter 
at sætte mennesker i rummet i stand til at kommuni¬ 
kere med mennesker på jorden uden brug af elek¬ 
tronisk udstyr. Hvis russernes resultater er blot halvt 
så gode, som de selv siger, kan de meget vel blive 
de første, der via telepati kan nå mennesker i kreds¬ 
løb om jorden eller opnå kontakt med mennesker, der 
er landsat på Månen, erklærede dr. Konecci. 

Politiken, den 8. november 1963. 

Ole Henningsen. 

Fællesrejse til månen 

Ought to be transi at ed. 

Præsident Kennedys forslag om, at Amerika og 
Sovjetunionen i fællesskab skal foretage en fredelig 
erobring af Månen, er mere end en appel til fan¬ 
tasien. Tanken, som blev fremsat under præsiden¬ 
tens store tale til FNs generalforsamling, var et led 
i en vidtfavnende opfordring til alle nationer om 
arbejde for afspænding, om at lade ønsket om at 
»begrave modstanderen« afløse af en fredelig kon¬ 
kurrence mellem de totalitære samfund og demo¬ 
kratierne og lade verden træffe sit valg uden at 
være udsat for trusler. I dette perspektiv er præ¬ 
sidentens forslag ikke alene en appel til fantasien, 
men et led i en realistisk politik, som søger sam¬ 
arbejdet og forståelsen fremmet på de områder, 
hvor en mulighed øjnes. 

Samarbejdet på vor egen klode volder vanske¬ 
ligheder, som må overvindes skridt for skridt. 

Det er, som om universet i dets uendelighed 


har appelleret til de store linier i ledende statsmænd 
sind. Det er i hvert fald en kendsgerning, at det 
har vist sig lettere at nå til forståelse vedrørende 
det ydre rum end at nå til enighed om mere nær¬ 
liggende forhold. Alle medlemmer af de Forenede 
Nationer har uden større betænkeligheder givet af¬ 
kald på territoriale krav på Månen eller andre 
kloder. De to stormagter, som behersker de tekniske 
muligheder, har til betryggelse for alle forpligtet 
sig til ikke at sætte bevæbnede satellitter i kreds¬ 
løb om Jorden. Rummagterne vil holde hinanden 
orienteret om deres eksperimenter i det ydre rum, 
således at alle til enhver tid ved, hvilke fremmed¬ 
legemer, der befinder sig hvor, således at nye og 
ukendte satellitter ikke kan forveksles med fjendt¬ 
lige raketter. Endelig er man nået så vidt i samar¬ 
bejdet i verdensrummet, at kommunikations-satel¬ 
litter principielt skal være til fælles afbenyttelse for 
rummagterne. 

Præsident Kennedys måneforslag tager sigte på at 
fjerne det prestige og konkurrencemoment, som var 
knyttet til planerne om først at nå til Månen med 
et bemandet rumskib. Amerikanerne mener at kunne 
gennemføre rejsen til Månen og hjem igen, inden 
vi skriver 1970, men omkostningerne ved forbere¬ 
delserne er formidable; for det kommende finansår er 
der til måneprojektet alene afsat et beløb, der svarer 
til fire femtedele af det samlede danske statsbudget. 
Hvor meget russerne har afsat til månefarten, la¬ 
der sig ikke så let efterspore, men både i Sovjet¬ 
unionen og blandt amerikanske skatteydere har den 
opfattelse bredt sig, at pengene med fordel kunne 
anvendes til mere nærliggende formål. 

Ingen — undtagen vordende månemænd og raket¬ 
fabrikanter — vil kunne beklage en udvikling, hvor 
den økonomisk betonede fornuft får overtaget. 
Hvis udviklingen tilmed kan føre til et samarbej¬ 
de på et område, der hidtil har været genstand for 
skarp konkurrence, vil en forståelse også have sin 
politiske betydning. Det, der begyndte som en be¬ 
skeden, men løfterig aftale om indstilling af visse 
atomprøvesprængninger, vil have taget et tigerspring 
ind i grænselandet mellem fantasi og virkelighed. 

Præsident Kennedy har i sin tale til FN omhyg¬ 
geligt understreget, at ethvert skridt, Amerika måtte 
tage i retning af afspænding, forudsætter rådslag¬ 
ning med Amerikas allierede. Det gælder særligt de 
problemer, som vil blive diskuteret i fortsættelse af 

atomaftalen, både inden for FNs rammer og di¬ 
rekte mellem de interesserede parter. Det vil bero¬ 
lige de kredse, som i atomaftalen så en russisk-ame- 
rikansk overenskomst, der ikke var hæmmet af for¬ 
udgående konsultationer. Tanken om et amerikansk¬ 
russisk månesamarbejde kommer ikke på tværs af 
andres interesser. Hvad der end kommer ud af 
den i praksis, må selv præsidentens argeste kritikere 
indrømme, at han har givet FN-debatten en flyven¬ 
de start. 

Ovenstående artikel, som er affødt af præsident 
Kennedys åbningstale ved FNs generalforsamling, 
fremgik som ledende artikel i Berlingske Tidendes 
søndagsudgave den 22. september 1963 — og er her 
bragt i sin helhed. 

Artiklen, som i det væsentligste er en sammenslut¬ 
ning af indholdet i præsidentens tale, åbner for 
store perspektiver. I relation til UFO-sagen og i 
særdeleshed til det »tilvænningsprogram«, som for 
flere år siden blev startet af George Adamski, ligger 
indholdet af Kennedys åbningstale meget nær ho¬ 
vedlinierne i dette tilvænningsprogram. Det kunne 
se ud, som om noget er ved at bære frugt — og 
man spørger uvilkårligt sig selv: »Har rumfolkene 
en finger med i spillet?« Vi ville sikkert aldrig 
reelt være i stand til at finde ud af det, men dem, 
der i TV-aktuelt havde lejlighed til at se og høre 
et uddrag af den amerikanske præsidents åbnings¬ 
tale, ville ikke have kunnet undgå at bemærke den 
åbenlyse sikkerhed, hvormed præsidenten optrådte. 
De russiske regeringslederes, måske ikke hjertevar¬ 
me, men dog alt andet end kølige modtagelse af 
Kennedys fremstrakte hånd — i forbindelse med de 
stadig større og større bevillinger til fortsat ud¬ 
forskning af rummet — og ikke mindst afståelse fra 
»territoriale krav« på andre planeter, samt for¬ 
bud mod bevæbning af satellitter i rummet, kan 
godt være et fingerpeg om, at i hvert fald de store 
regeringsledere i verden ikke er helt dårligt orien¬ 
terede om de faktiske forhold i rummet og på vore 
naboplaneter. Er der så småt ved at blive åbnet en 
dør til en ny, stor fremtid? Ved åbent og nøgternt 
at følge de store verdenspolitiske begivenheder 
fremover, kan der måske findes endnu flere brik¬ 
ker, som passer ind i det store puslespil. 

A.H. 


Ufologi... 

Hvor kommer de 

flyvende tallerkener fra 

Ought to be translated 

Under et foredrag for en gruppe unge i Antwer- 
pen i Belgien den 30. marts i år, sagde H. C. Peter¬ 
sen følgende om muligheden for at finde ud af, hvor 
de flyvende tallerkener kommer fra: 

De flyvende tallerkeners eksistens er slået fast og 
benægtes nu kun af ganske få autoriteter, når disse 
bliver presset til at give en officiel erklæring. 

Diskussionen står nu mere om, hvor de kommer 
fra. Skal vi kigge lidt på, hvad der siges? 

Videnskaben tror officielt ikke på, at de kan kom¬ 
me fra vort eget solsystem. Man regner med, at det 
er fra et fjernt solsystem! 

Allingham og Adamski siger, at de kommer fra 
bl. a. Mars og Venus! 

Videnskaben støtter sig primært på spektralanaly¬ 
ser, som har vist, at forholdene på vore naboplaneter 
er af en sådan beskaffenhed, at liv, som vi kender 
det, må anses for ikke at kunne eksistere. 

Allingham og Adamski støtter sig på personlige 
oplevelser. Mange videnskabelige målinger og obser¬ 
vationer og opdagelser støtter dem. 

Men, hvad siger nu almindelig sund fornuft? Lad 
os prøve at se på det kosmiske billede. 

Hvem eller hvad står bag alt skabt? Helt neutralt 
kan vi sige, at det gør de skabende kosmiske kræfter. 
De skabende kosmiske kræfter har skabt alt, som 
overhovedet findes i kosmos altså også alle mælke¬ 
vejssystemer, solsystemer, planeter og det liv, som 
findes her på jorden! 

Og her lever vi på et støvfnug af en klode og har 
indtil for nyligt troet, at vi var kosmos navle, de 
eneste intelligente væsner i altet. Vi ved ikke ret 
meget, og det vi ved, er stort set videnskabelige for¬ 
modninger. 

Vi må — indtil videnskaben modbeviser det — 
regne med, at de skabende kosmiske kræfter har 
skabt og stadig skaber systemer og liv efter samme 
naturlove. Da disse kræfter har skabt systemer gen¬ 
nem hele kosmos efter de samme love, er der grund 

til at antage, at systemerne er ens med de naturlige 
forskelligheder som „lokale“, forhold medfører. Når 
systemerne er ens, er det også nærliggende at formo¬ 
de, at planterne er ens. De er ens på den måde, at 
de alle er beregnet som hjem for mennesker. 

For tænk Dem den fantastiske tanke, at disse ufejl¬ 
barlige skabende kræfter kun skaber liv på én planet, 
når den skaber utallige systemer med utallige plane¬ 
ter — og det er de samme skabende kræfter og den 
samme lov, som står bag. 

Snarere er der mennesker i alle systemer gennem 
hele kosmos og generelt sagt på alle planeter i disse 
systemer. 

Vi ved med tilstrækkelig sikkerhed, at de flyvende 
tallerkener er lavet af metal, og at det er mennesker 
af kød og blod som bemander dem. Vi ved, at akti¬ 
viteten og koncentrationen til tider har været meget 
stor. 

Hvis mennesker fra et nabosolsystem skulle kunne 
komme her under sådanne forhold, måtte de være 
meget meget langt fremme i udviklingen og uhyre 
langt forud for os! Ville de da have ærinde i vor 
verden? Besøger vi aberne i zoo for at lære eller be¬ 
lære? Og om de havde lyst til at studere os — hvor¬ 
for da med i hundredevis af fartøjer på én gang. — 
Fra et andet solsystem!!! Gennem århundreder!! 

I vort solsystem må forholdene være sådan, at 
mennesket har bredt sig til alle planeter og i samme 
udviklingsfølge — men forskudt — at sammenligne 
med klasserne i en skole. Så kan vi let forstå, at de 
interesserer sig for os, og har gjprt det i århundre¬ 
der. 

I det evigt sydende, skabende og arbejdende kos¬ 
mos må mennesker i alle udviklingstrin arbejde sig 
gennem evigheden lærende og tjenende. 

Mange civilisationer som i forholdet til vort ud¬ 
viklingstrin — som kan sammenlignes med et barns 
— kunne sammenlignes med en professor, rejser 
gennem kosmos og har gjort det, siden mennesket 
blev skabt sammen med kosmos. 

De kommer sikkert også hertil i ny og næ, men ik¬ 
ke for at lære fra sig eller for at blive belært — de 
ses, de rapporteres og de misforstås! Der er mange 
dimensioner i kosmos — måske 12 — lad os prøve 
at lære at forstå tredie dimension og nøjes med det 
lidt endnu — til tider har vi besvær nok med det. 

Eftertryk i uddrag forbudt 


(JFO-observationer 

over Skandinavien 

(Ought to be tran slat ed ). 

Vi modtog 16 rapporter i tidsrummet fra den 23. 
februar til den 21. april, deraf var de 15 fra 1964, 
medens 1 var fra 1963. Vi modtog ikke nogle detek¬ 
torvarslinger i samme tidsrum. 

I sidste nummer beskrev vi et objekt, der blev 
set i Kolding-Fredericia-området d. 16. januar kl. ca. 
18,05. Vi har nu modtaget i alt 12 skriftlige samt et 
par mundtlige rapporter om fænomenet. Det er mu¬ 
ligt at få lavet pejlinger på basis af observationerne. 
Alle rapporterne, på nær to, tyder på, at objektet 
har befundet sig næsten nøjagtigt over Kolding, idet 
det gik NV-SØ med zenith over Kolding. Dette pas¬ 
ser også med en rapport fra Horsens, hvorfra objek¬ 
tet blev set med samme kurs, men ca. 45° over 
horisonten. De to rapporter, der ikke passer ind i 
billedet, stammer fra Vorbasse, hvor to observatører, 
der så objektet sammen, mener at objektets kurs var 
SV-NØ. Antager man imidlertid, at damerne har 
taget fejl af kursen, passer også disse rapporter 
pænt ind i billedet, idet damerne observerede 
objektet ca. 65° over den østlige horisont. Sammen¬ 
fatter man altså observationerne, kommer man til 
det resultat, at det observerede objekt fløj nogen¬ 
lunde horisontalt med kurs NV-SØ. Kursen bragte 
det ind over Kolding i en højde af ca. 45—50.000 
meter. Da objektet gik ca. 15°/sek. kan man regne 
ud, at hastigheden har været ca. 50.000 km/t. Dette 
tal er naturligvis meget unøjagtigt, men det nærmeste 
vi kan komme det. Observatørerne opgav størrelsen 
af objektet til fuldmånestørrelse, d.v.s. at det i vir¬ 
keligheden har haft en diameter på ca. 500 meter, 
— eller rettere lyset har haft en diameter på 500 
meter. Objektet afgav kraftigt lys, så kraftigt at 
jorden blev oplyst rundt omkring, d.v.s. på en af¬ 
stand af 50 km fra objektet. Lysets farve varierede 
fra orange til gult, videre til hvidt og blåhvidt. Ob¬ 
jektet havde hale, der tildels bestod af gnister. Hvad 
var det, som blev observeret? Ja, på basis af oven¬ 
stående er der en del, der tyder på et usædvanligt 
stort meteor. Imidlertid kan man ikke være sikker, og 
løsningen får vi nok aldrig. 

Vi har modtaget en rapport fra Norge fra den 21. 

februar. Objektet blev observeret af en del menne¬ 
sker fra Fauske nær Mosjøen, men iflg. „Rana Blad“ 
blev objektet også set fra Mo. Objektet stod i ca. 3^2 
time fuldstændig ubevægeligt 17° over horisonten i 
stik øst. Objektet lyste stærkt gult og var omgivet 
af en meget stor, regnbuefarvet korona på over- 
og undersiden. Objektets form var cigarformet, idet 
den ene ende var skarpt afskåret. Objektets lys var 
konstant. Størrelsen i udstrakt arm var som en ært. 
Efter en times observation begyndte farverne lang¬ 
somt at blive mattere, og tilsidst synede objektet gråt. 
Klokken 11,03 forsvandt objektet bag et skylag. 

Herr EMJ kom den 5. marts kl. 01,40 kørende med 
sin familie ad hovedvej A 18. Ved Ulvehavevej får 
man øje på et stort, orangefarvet objekt, ca. 16 cm i 
udstrakt arm iflg. observatøren. Størrelsesangivelsen 
er muligvis unøjagtig, idet observatøren mente, at 
objektet var flere tusinde meter væk. Objektet gled 
langsomt af sted med kurs. V-SØ. To gange stod det 
helt stille, men fortsatte derefter ad samme kurs. 
Sidste gang det holdt stille, kom der en violet hale af 
lys fra bagenden af objektet. Der var „hvide klatter** 
i det violette. Objektets form var nærmest som en 
napoleonshat. På forreste, nederste del af objektet 
sås en meget stærktlysende cirkel, ligesom der sås 
to ens cirkler på den bageste, nederste del. Efter 
10 minutteres observation, og 10—15 sekunder efter 
at objektet stod stille for sidste gang, satte objektet 
pludselig en fantastisk fart på og forsvandt i skyerne 
over Børkop og Fredericia. 

De andre observationer var fra Fåborg, Kolding, 
Odense, Farum, Fredericia, Lov samt Jordrup. 

ej. 

Scandinavian UFO-Sightings 

During the period February 22nd-April 21 st 16 sigh- 
tings were reported to us. 15 of these were from 
1964. 

In last issue we mentioned an object observed at 
January l6th at 6.10 p.m. We have by now received 
more information, which leads us to the following 
conclusion: An object, its ligt having a diameter 
of approx. 1500 feet came across Jutland and pas- 
sed a town called Kolding at a height of 150.000 
feet at an estimated speed of 30.000 mph. It had a 
tail consisting partly of sparks. The colour of the 


object changed from orange to yellow and to bluish 
and white before the light was cut off. Kolding and 
its surroundings was bathed in a red light for a 
couple of seconds. We guess that object might have 
been a very big meteorite, bat it could be something 
else. 

February llth: Kolding, Denmark. A cirkular whi¬ 
te light, bigger than a star was seen hovering for a 
minute before it went NE-S at great speed. Its light 
was pulsating while hovering. Time: 8.30 p.m. 

February 2 lst: Fauske, Norway. A cigarshaped 
object the size of a pea at arms lenght was seen 
hovering without the slightest movement for 3^2 
hours. Above and under the object was a huge corona 
seen. The colour of the object was bright gold but 
later on it changed to grey. It disappeared in clouds 
at 1103 a.m. Many witnesses. 

March 5th: Fredericia, Denmark. A big orange 
object, shaped like a „Napoleon-hat“ was seen travel- 
ling SE at a slow, constant speed. Two times it 
stopped and last time a purple-coloured tail appeared. 
15 seconds later the object disappeared at tremendous 
speed behind clouds. Time: 1.40—1.50 a.m. 4 wit¬ 
nesses. 

March 5th. Odense, Denmark. A tiny, blue-white 
cirkular object less than a foot in diameter was seen 
for a few seconds. It disintegrated when it hit the 
ground near the observer and nothing was left. Time: 
7.40 p.m. 

March 6th: Farum, Denmark. Two tiny object per- 
formed maneuvers for 30 seconds in the Southern 
sky, before their lights went off. Time: 11.00 p.m. 

March 15th: Kolding, Denmark. A circular white 
or yellowish object, diameter a bit less than a foot, 
its thickness l l / 2 inch was seen tumbling and hop¬ 
ping on a road before a car. It disappeared from the 
road when the car was quite near. 1 witness. Time: 
00.10 a.m. 

March 17th: Fredericia, Denmark. An objekt which 
looked like a big aronge moon was seen hovering for 
some time. Something like a drop feil from the ob¬ 
ject two times, then the light was cut off and nothing 
was seen any more. Time: approx. 8.30 p.m. 

March 19th: Lov, Denmark. A big red object per- 
formed maneuvers in the sky between 700—4000 
feet. Its shape was like two saucers put together. 
Time: 7.30—7.37 p.m. 

April 7th: Jordrup, Denmark. An oval shaped ob- 
ject with a corona was seen towards NW moving at 
the same direction. Colour: Orange. Light: Pulsa- 
ting. Time: 11.40 p.m. plus 25 minutes. Two wit- 
nesses. ej. 

Himmelfænomen over Atlanten 

To piloter på transatlantiske rutefly har uafhængigt 
af hinanden i dag indberettet til luftfartsmyndighe¬ 
derne i London om et mystisk himmelfænomen, som 
de så over Atlanterhavet på vej fra New York til 
London. 

Indberetningen går ud på, at en uidentificeret gen¬ 
stand eksploderede i et kæmpemæssigt lysglimt, og 
at dele fra den sprængte genstand styrtede i havet 
med en stribe af hvid røg efter sig. Trods ihærdige 
undersøgelser for at klarlægge fænomenet er der ikke 
fundet noget, som kan give lys over episoden. 

En talsmand for luftfartsstyrelsen har dog erklæ¬ 
ret, at der sandsynligvis ikke kan være tale om et 
fly på grund af den højde, hvori eksplosionen fandt 
sted. Den samme talsmand antyder mulighed for, 
at' det er en faldende løfteraket fra en russisk jord¬ 
satellit, og de to piloters iagttagelser er øjeblikkelig 
blevet overdraget amerikanske og engelske militære 
myndigheder til nærmere undersøgelse. 

De to fly, der efter planen skulle være de eneste 
rutefly i området på dette tidspunkt, var et fly på 
vej til London og et fly på vej til Frankfurt begge 
fra New York. Jyllandsposten 2013 ej. 

Ny forklaring 

Vor gode gamle kending „Tunguska-meteoret“, hvor¬ 
om man kan sige, at det sandsynligvis ikke har været 
et meteor, hvorfor forskellige teorier om dets oprin¬ 
delse er dukket frem, har nu fået en ny og ganske 
fantastisk forklaring hæftet på sig. Følgende er et ci¬ 
tat fra en af hovedstadsaviserne. 

„To russiske videnskabsmænd fremlagde i går en 
fantastisk teori om, at den enorme eksplosion i et 
øde skovområde i Tungus i Sibirien den 30. juni 
1908 er fremkaldt af fornuftsvæsener fra det ydre 
rum, som har villet forsøge at komme i kontakt med 
jorden. 

Ved katastrofen, som det ikke er lykkedes viden¬ 
skaben at give nogen gyldig forklaring på, blev et 


5000 kvadratkilometer stort, øde skovområde fuld¬ 
stændig raseret. Eksplosionen fremkaldte et mægtigt 
lysglimt, der kunne iagttages flere tusinde kilometer 
borte. 

Videnskaben har siden forsøgt at udkaste alle for¬ 
mer for teorier om, hvad der kan have forårsaget ka¬ 
tastrofen, lige fra en kæmpekomets voldsomme møde 
med jorden til gisninger om, at der har været tale 
om en interplanetarisk atomeksplosion. 

Ingen af disse antagelser er imidlertidig rigtige, 
hævder de to videnskabsmænd, astronomerne Genrikh 
Altov og Valentina Zhuravleva. Der er derimod tale 
om en slags gigantisk bestråling med en særlig form 
for radioaktivt lys fremkaldt af fornuftsvæsener pla¬ 
ceret i stjernebilledet Svanen.“ 

Så vil jeg dog anse Shklovskys teori for mere sand¬ 
synlig. ej 


En marsmand er blevet fotograferet ved siden 
af sin flyvende tallerken i Piove di Sacco tæt 
ved Padua i provinsen Venedig. 

Maleren Mario Salmaso, 21 år, var for 5 dage 
siden taget på landet ved Piove di Sacco for at fo¬ 
tografere den snedækte natur. Da han standsede op 
ved et stort træ, hvis grene var dækket af sne, så 
han til sin bestyrtelse, at et tallerkenlignende ob¬ 
jekt, som var omkivet af en lysende »aura«, var 
landet tæt ved træet, 70 m fra det sted, hvor han 
stod. Ved siden af objektet var der et menneske¬ 
lignende væsen, iført en slags overall, der så ud som 
cellofan. I det øjeblik, marsmanden gik ind i sin 
flyvende tallerken, steg den til vejr. Maleren hæv¬ 
der dog, at det lykkedes ham at fotografere mars¬ 
manden og hans maskine, i alt 4 billeder, som han 
forbeholder sig ret til at lade offentliggøre. 

(Uddrag af »Maine Libre« fra 11.2.1963). 

»Lumiéres dans la Nuit« Aage Voss. 

Vi stolte Adams slægter 
kun såre lidet mægter, 
og meget ved vi ej. 

Vi efter skygger jage 
og mangen kunst opdage 
og kommer længer fra vor vej. 

Matthias Claudius 

Mystiske objekter på himlen 

Af R. Veillith , 

Livsvarigt medlem af »La société astro- 
nomique de france« (Det franske astro¬ 
nomiske selskab). 

Vi har ønsket at bringe denne redegørelse, fordi den 
indeholder detaljer af betydning for alle grupper af 
interesserede. Vi stifter bekendtskab med bl. a. føl¬ 
gende områder: 

1. En videnskabelig beretn. af fænomenet: Ildkugler. 

2. En lang række interessante observationer. 

3. „Videnskabens 14 reaktioner. 

4. Den materielle verdens konklusioner. Red. 


Vi påbegynder i dag offentliggørelsen af en række 
meget interessante observationer, der angår mystiske 
fænomener på himlen. Lad os med det samme hen¬ 
lede opmærksomheden på, at den eneste dokumen¬ 
tation, vi har holdt os til, er den månedlige bulletin 
fra Société Astronemique de France, idet vi ved, 
at dets medlemmer hører til de bedst kvalificerede 
observatører inden for dette område. De efterføl¬ 
gende rapporter er næsten helt undervurderet af de 
mennesker, som ellers interesserer sig for dette 
brændende spørgsmål. Det er først efter at have 
gennemgået et meget stort materiale, at vi har kun¬ 
net samle denne dokumentation. Vore læsere vil 
konstatere, at disse mystiske objekter, hvorom der 
navnlig er bleven talt i de sidste 15 år, er bleven 
særdeles indgående observeret ved slutningen af 
forrige århundrede og tilmed af sådanne personer, 
der var bedst kvalificeret dertil. De beskrevne be¬ 
vægelsesbaner såvel som observationernes varighed 
vidner om, at disse objekter ikke kan have tilknyt¬ 
ning til noget kendt, og at de undertiden har en 
intelligensbetonet adfærd. Da det var ubekvemt at 
gruppere disse usædvanlige objekter inden for en 
selvstændig ramme, lod man dem falde ind under 
»ildkugler, lyn og meteorologiske fænomener«. Gen¬ 
nem flere år har Société Astronomique de France 
dog betragtet disse mystiske tildragelser som noget, 
der skyldtes mistænkelige objekter. De første rap¬ 


porter omfatter en tid, hvor man ikke kunne på¬ 
beråbe sig hemmelige forsøg fra noget land, ej heller 
tilstedeværelsen af objekter bevæget ved menneske¬ 
lig indgriben, hvad skeptikerne jo netop vil påstå, 
når det bevises, at det ikke drejer sig om fænome¬ 
ner, der falder ind under astronomi eller meteoro¬ 
logi. Visse undersøgelser og navnlig sådanne, som er 
foretaget af den franske forsker Aimé Michel, og 
som har den allerstørste interesse, har bevist, at 
disse objekter er af ikke-jordisk oprindelse, og at de 
opfører sig på en intelligensbetonet måde. 

Allerede nu er der anledning til at omtale et 
punkt af særlig betydning, og det er observationens 
maksimale varighed, når det drejer sig om en ild¬ 
kugle. Også i denne henseende har det været os 
magtpåliggende, foruden vor egen opfattelse, at 
gengive en udtalelse fra en, der var særlig kvali¬ 
ficeret dertil, og i det foreliggende tilfælde har vi 
henvendt os til Aimé Michel, en af de store franske 
specialister, for at høre, hvad han mener om spørgs¬ 
målet. Hans svar lyder: »En ildkugles minimalha¬ 
stighed er 8 å 10 km/sek., når det er en af de sæd¬ 
vanlige (jfr. M. Rigollet fra det astrofysiske insti¬ 
tut i Paris), men med denne hastighed sker nedfal¬ 
det i løbet af nogle få sekunder, i det højeste måske 
inden for et halvt minut. Nu har man imidlertid ret 
hyppigt observeret langsomme ildkugler, der var 
synlige i op til 20 minutter. Astronomerne erkender 
deres tilstedeværelse uden at vide, hvad det drejer 
sig om, eller hvilken forklaring de skal give. Man 
har fremsat den hypotese, at disse sidste var ild¬ 
kugler, der bevægede sig med en sådan hastighed 
og i en sådan bane, at de kunne være satellitter, 
men for det første er dette ikke bevist, og for det 
andet kunne de ikke, på grund af deres ringe stør¬ 
relse og selv om de var satellitter, være synlige 
fra Jorden, hvis de er uden for atmosfæren. Og 
hvis de er inden for atmosfæren, vil de blive brem¬ 
set og hurtigt falde ned. Efter min mening må en 
ildkugle, der er synlig i mere end tyve sekunder, 
betragtes som mistænkelig, navnlig hvis den skifter 
retning, og hvis observationen varer længere end et 
minut, må jeg anse ildkuglen som henhørende under 
de »mystiske objekter på himmelen«, så længe jeg 
ikke ved bedre.« 

Vi ønsker at rette en hjertelig tak til Société 
Astronomique de France, som venligst har lånt os 

en meget fyldig og for vore undersøgelser absolut 
nødvendig dokumentation. 

Société Astronomique de France har sit sæde i 
Paris, Rue Serpente 28. 

Her følger nu de omtalte observationer: 

1883: Mærkeligt stjerneskud. — M. Rambaud, 
som er elev på gymnasiet i Grenoble, skriver føl¬ 
gende til os: »Den 23. februar, kl. 7 om aftenen, da 
jeg betragtede himmelen i nærheden af Orion, d.v.s. 
i sydlig retning, så jeg, selv om det ikke var års¬ 
tiden for stjerneskud, et lysende punkt komme frem 
bag CL (= alfa) Orion og glide videre til Sirius 
efter at have dannet en krog. 

Ildkuglen lyste som en stjerne af 4. st. Den fik 
sin maksimale lysstyrke, som jeg anslår til 3. stør¬ 
relsesgrad, da den nåede til det punkt, hvor den 
første gang skiftede retning, derefter sin minimale 
lysstyrke i det andet drejepunkt hvor den stod stille 
et øjeblik for så at gå videre med en lysstyrke af 4. 
størrelse indtil Sirius. Jeg tabte den af syne, da det 
så ud som om den gled om bag Sirius og blev der«. 
Denne observation er meget interessant og fortjener 
omtale. 

Til rækken af de langsomme ildkugler, omtalt 
som »bradytes«*) af M. Flammarion, slutter følgen¬ 
de observation sig: 

Den 23. juli 1884, kl. 9,30 om aftenen, så man i 
Marseille en stærkt lysende stjerne komme frem i 
stjernebilledet Vægten, 15° over horisonten. Denne 
stjerne rangerede med Venus i lysstyrke og bevæ¬ 
gede sig i østlig retning, idet den efterlod et ret 
svagt, men glødende spor. Den bevægede sig paral¬ 
lelt med horisonten og var ca. 2 minutter om at 
gennemløbe 6 å 7°. (sign.) B. Lihou. 

Langsom ildkugle (»bradyte«): Den 22. august 
1885 i Saigon, kl. ca. 8,15 om morgenen, har M. 
Réveillére og M. Guiberteau, marineløjtnant, iagt¬ 
taget et højst besynderligt meteorologisk fænomen. 
Med blikket vendt mod syd i retning af Sydkor¬ 
set, en stjernekonstellation som for den sydlige 
halvkugle spiller den samme rolle som Nordstjer¬ 
nen for den nordlige halvkugle, observerede disse 2 
sagkyndige et prægtigt, stærktlysende rødt himmel¬ 
legeme, som var større end planeten Venus, og som 
var bemærkelsesværdig i sin fremadskridende bevæ¬ 
gelse. De to observatører havde ingen instrumenter 
ved hånden; de så hvorledes meteoret pludselig 


kom til syne i syd for derefter at forsvinde i syd¬ 
østlig retning. Dets højde over horisonten var fra 
15 til 20°. Bevægelsen, som var tydelig horisontal, 
havde hastighed som en sky, der drives af sted for 
en moderat vind. I syv å otte minutter gennemløb 
meteoret en cirkelbue på vel 1/3 af himmelhvæl¬ 
vingen, og det forsvandt bag et delvist uigennem¬ 
sigtigt skydække. 

Den ene af fænomenets iagttagere, M. Guiberteau, 
mente at se meteoret foretage kredsbevægelser oven 
over cirrusskyer, medens M. Réveillére havde ind¬ 
tryk af, at skyerne var årsag til, at det udstrålede 
lys tabte lidt i intensitet, varierende med skylagets 
tæthed. Hvad dette meteor egentlig var er vanske¬ 
ligt at afgøre. 

1885: Ildkugle eller kuglelyn? — M. Mavrogor- 
dato fra Konstantinopel henleder vor opmærksom¬ 
hed på de følgende to observationer, som er bleven 
ham meddelt. 

1) Den 1. november, kl. 9,30 om aftenen, har 
man vest for Adrianopel (europæisk Tyrki) set et 
ovalt objekt, som udstrålede et stærkt lys. Objektet 
syntes at flyde i luften, og den apparente »skive« 
var 4 eller 5 gange større end Månens. Det bevæ¬ 
gede sig langsomt og oplyste hele lejrpladsen tæt 
ved Adrianopels banegård med et lys, der var ca. 
10 gange kraftigere end en stor gadelygtes. 

2) Den 2. november ved daggry bevægede et 
stærkt flammende lysskær sig flere gange rundt om 
færgekajen i Skutari (asiatisk Tyrki). Farven var 
først blålig, derefter grønlig, og bevægelsen syntes 
at foregå i en højde, der varierede mellem 5 og 6 
m. Dette lysskær var så blændende, at gaden og 
husenes indre lå badet i lys. Til sidst faldt mete¬ 
oret i vandet efter at have været synligt i mere end 
D /2 minut. Der hørtes ingen larm, da det dykkede 
ned. 

Skal disse to meteorer nu virkelig betragtes som 
ildkugler? Der er anledning til at tvivle derom, men 
i alle tilfælde er disse observationer meget inter¬ 
essante. Endvidere har man kl. 8,30 den følgende 
dags aften, altså den 3. november, i hele departe¬ 
mentet Haute-Marne set et mægtigt lysskær, som 
pludselig oplyste horisonten, og som straks efter 
slukkedes. I Chaumont hørte man ingen lyd, men i 
omegnen af Bourbonne har flere personer rapporte¬ 
ret om et voldsomt brag og troet, at det drejede 

sig om et almindeligt lyn. Rejsende har fortalt, at 
en larm, som når tomme waggoner kører over en 
jernbro, lod sig høre straks efter at fænomenet 
fandt sted. Også denne gang er der anledning til at 
spørge, orrV^man har at gøre med en ildkugle eller 
et voldsomt lynnedslag. Men er det ikke mærkeligt, 
at man tre dage i træk og på så fjernt fra hinan¬ 
den liggende steder har observeret lysende fæno¬ 
mener, som ellers kun viser sig sjældent? 

M. A. Trécul har givet os følgende dokumenta¬ 
riske oplysning: »Jeg tror i denne henseende, at det 
er på sin plads at minde om en meddelelse, jeg har 
givet det franske Akademi i 1881 (Beretninger, Vol. 
XCII, pag. 775), en meddelelse som angår en om- 
> stændighed, der er egnet til at kaste lys over dette 
vigtige spørgsmål. I alle tilfælde viser mine obser¬ 
vationer, at der i tordenskyer kan forekomme en glø¬ 
dende og flydende substans, som på et givet tids¬ 
punkt kan falde til jorden, idet den da deler sig 
i dråber eller småkugler af forskellig størrelse. 

Jeg vil ordret gengive min observationsrapport, 
hvis overskrift lyder som følger: Bemærkelsesvær¬ 
digt tilfælde af elektrisk uvejr med kuglelyn etc. 

»Den 25. august 1880 så jeg under et uvejr med 
torden og lyn midt på dagen, at der ud fra en 
mørk sky fremkom et lysende legeme, som var 
kraftigt strålende, let gulligt, næsten hvidt. For¬ 
men var aflang, tilsyneladende mellem 0,35 og 0,40 
m i længden og 0,25 i bredden, og de to ender var 
i kort afstumpet kegleform. Dette legeme var kun 
synligt nogle få øjeblikke. Da det forsvandt så det 
ud, som om det trak sig tilbage i skyen, men under 
denne tilbagetrækning — og det er navnlig dette, 
der fortjener omtale — afgav det en lille smule af 
sin substans, der faldt lodret ned som et fast lege- 
f me, altså som om det alene var under indflydelse 
af tyngdeloven. Det efterlod et lysende spor, på 
randen af hvilket der sås gnister eller snarere rød¬ 
lige småkugler, som ikke selv udstrålede lys. Den 
del af sporet, der var lige efter det faldende legeme, 
var en næsten lige, vertikal linie, medens den øver¬ 
ste del bugtede sig. Det lille faldende legeme deltes 
under sit styrt og slukkedes snart efter, da det var 
lige ved at nå den øverste del af husrækkerne, der 
ville have hindret udsynet. Ved sin afgang fra 
skyen hørtes der ingen lyd, selv om skyen ikke var 
langt borte. 


Det her nævnte synes mig ganske særlig interes¬ 
sant, da det så ubestrideligt tilkendegiver, at der i 
skyen fandtes et vejeligt legeme, som absolut ikke 
blev slynget ud ved en eksplosion af den art, der 
finder sted i en ildkugle, og som heller ikke var 
ledsaget af nogen støjende elektrisk udladning«. 

1888: — Langsom ildkugle (»bradyte«). Den 24. 
marts 1888, kl. 8,12 om aftenen (lokal tid), er en 
usædvanlig langsom ildkugle bleven observeret i 
Constantine på den nordvestlige himmel. Dens 
fremadskridende bevægelse, som var meget langsom 
i begyndelsen, accelererede under den anden halvdel 
af dens bane. Dette fænomen skyldes sandsynligvis 
den omstændighed, at meteorets bane har været 
kurvet i vor atmosfære, og at det under den første 
halvdel kom frem i retning af observatøren, såle¬ 
des at den da gennemløbne distance har set kortere 
ud end den var. Det lysende, efterladte spor var 
meget kortere, da meteoret kom til syne, end da 
det ikke længere kunne ses. Meteoret bevægede sig 
frem i østlig retning, idet det gennemløb ca. 3° af 
himmelbuen og forblev synligt i mere end 20 minut¬ 
ter. Denne observationstid er, hvis jeg ikke tager 
fejl, en af de længste, der er rapporteret. Meteorets 
størrelse var lig med 1/3 af Månens apparente over¬ 
flade, og dets lysende spor var ca. 30° i længden. 
En ejendommelig omstændighed var, at dette spor, 
der udsendte et blændende lys tæt ved kernen, viste 
ganske betydelige ændringer i lysstyrken på den 
sidste halvdel af banen. Her var sporet ikke retli¬ 
net, idet det bredte sig ud som en oriflamme (gam¬ 
melfransk kongebanner. O. a.). Denne ildkugles 
farve var hvid med et rødligt skær. Den forsvandt 
bag Djebel Ouach uden at eksplodere, ligesom der 
heller ikke hørtes den mindste lyd, så længe obser¬ 
vationen varede. Det lysende spor stod længe i 
atmosfæren og udviskedes til sidst som en let røg. 
Meteorets bane holdt sig i en højde af 30° over 
horisonten. 

(sign.) Ch. Duprat. 

Aage Voss 
fortsættes 

Indendørs »UFO - Fænomen« 

Ought to be translated 

Deltagerne i SUFOI-kongressen 1963 i Fredericia vil 
huske det fængslende foredrag, som vor ven, profes¬ 
sor Marsel F. Hornet, holdt under titlen „Flyvende 
maskiner i fortids kulturer". 

Professoren har sendt os en højst interessant be¬ 
retning, som vi gengiver nedenfor: 

Sao Paulo, d. 4. april 1964: „For ca. 14 dage 
siden, kl. 7 om aftenen (lokaltid), altså på et tids¬ 
punkt hvor det var begyndt at blive mørkt, sad jeg 
i mit kontor og skrev på manskine. Jeg havde an¬ 
bragt mig foran vinduet, som ikke vender ud til 
kørevejen, og som ikke i noget tilfælde kan modtage 
lys fra billygter. I øvrigt var de dobbelte gardiner 
trukket for, således at man hverken kunne se ud eller 
ind ad vinduet. 

Væggen til højre for mig var i en afstand af 1,50 
m, og jeg så ikke på den, når jeg arbejdede. Pludse¬ 
lig blev min opmærksomhed rettet mod en gul, let 
orangefarvet skive, som netop viste sig på denne 
væg. Den var så stor som en dyb tallerken og gled 
hurtigt henimod den væg, der var umiddelbart foran 
mig, dog uden at nå hen til vinduet. Den efterlod 
et synsindtryk, der ledte tanken hen på de såkaldte 
„kinesiske skyggespil", som børn legede med, før 
biografen var til. Dette efterladte synsindtryk varede 
en brøkdel af et sekund, og selve skiven forsvandt i 
vinkelen mellem de to vægge, d.v.s. den til højre og 
den foran mig, alt uden at der hørtes den mindste 
lyd. 

Jeg har aldrig haft synshallucinationer. Mens jeg 
arbejdede på skrivemaskinen, så jeg i øvrigt på mit 
manuskript, som ved sin placering dannede en vin¬ 
kel på 90° med den væg, hvor den gule skive viste 
sig. Hvis jeg altså havde haft en hallucination, hvad 
man vel altid må tage i betragtning som en mulig¬ 
hed, så måtte den have fundet sted i retning af mit 
synsfelt og ikke i en vinkel på 90° i forhold til 
dette. 

Da jeg ikke er særlig kompetent i UFO-anliggender 
(selv om jeg i selskab med flere hundrede mennesker 
har fået talrige skrevne vidnesbyrd, som fik officielt 
stempel af kaptajnen på S/S San Vicente, hvorfra jeg 
så et UFO, da skibet befandt sig i det sydlige Atlan¬ 
terhav), kan jeg ikke tillade mig at fremkomme med 


en mening om det ovenfor omtalte, besynderlige fæ¬ 
nomen. Det eneste, jeg kan bekræfte, er, at alt det, 
jeg har nævnt, har fundet sted nøjagtigt, som det er 
fortalt. Jeg ser gerne at dette offentliggøres, da der 
måske findes en eller anden, der kan give mig op¬ 
lysninger om denne mærkelige tildragelse." 

(sign.) Professor Marcel F. Hornet. 

Centret for franco-brasiliansk, præhistorisk arkæologi. 
Louis Marin-Centret. 

Oversat: Aage Voss. 

Anmærkning: 

Vore læsere er uden tvivl klar over, at prof. Hornet 
har set et telemeterskivelignende fænomen, om 
hvilken vi jo i øjeblikket ikke ved stort mere, end 
at den er et rekognosceringsmiddel, der kan virke 
over ret store afstande. Red. 

Det er ikke som man har det, men som 
man ta’r det. 


Ægte eller uægte? 

Vi har fra Amalcamated Flying Saucer Clubs of 
America, hvis leder er Gabriel Green fået tilsendt 7 
fotografier i kønne farver. Vi har fået lov at bringe 
fotografierne i UFO-NYT mod at nævne, at de under 
eneret er udgivet af ovennævnte organisation. 

Teksten som følger billederne siger: 


„Billederne er taget af A. A. Villa, Jr, ca. 15 miles 
syd for Albuquerque, New Mexico, den 16. juni 
1963. Hr. Villa anslår rumfartøjet til at være ca. 
23 meter i diameter og 6 meter høj. Han siger, at 
rumfartøjet landede, og at han talte med besætnin¬ 
gen, som bestod af fire mænd og fem kvinder. End¬ 
videre, at han har haft kontakt med de samme men¬ 
nesker ved tidligere lejligheder også efter det tids¬ 
punkt, da billederne blev taget. Vi håber at modtage 



flere detaljer og fotografier fra hr. Villa, når rum¬ 
menneskene giver ham tilladelse dertil.“ 

SUFOI godtager ikke billederne, men de er inter¬ 
essante som studieobjekter — og vi kan ikke bevise, 
at de er uægte, men døm selv. 

Billederne koster $ 3, og kan bestilles på adressen: 
2004 N. Hoover St., Los Angeles 27, Cal. USA. 

SUFOI kan, hvis De ønsker det skaffe Dem serien. 
Men vi må da beregne os 30,00 kr. forudbetalt! Be¬ 
stilling inden 15 juni. Leveringstid ca. 6 uger. 

Filosofi • • • 

Ikke optaget 

Ronald Caswell. 

309, Carters Mead. 

Harlow., Essex. 

20.9.63. 

Til 

redaktøren for Flying Saucer Review. 

Jeg ser, at De i Deres september-oktober num¬ 
mer giver udtryk for, at De omsider har tabt tål¬ 
modigheden med George Adamski og hans kos¬ 
miske filosofi, og De omtaler endog denne filosofi 
som »tyndt øl« i sammenligning med vore egne filo- 
sofers tanker. Nogle få linier før denne erklæring 
taler De dog om »den smule, vi har læst af kosmisk 
filosofi* 4 . De taler om tro og videnskab og lader 
forstå, at det kan være meget godt med tro, men 
at det er videnskaben, der giver svarene. 

Er det videnskabeligt fair at sammenligne om¬ 
fattende og vidtkendte jordiske filosofier med den 
såkaldte kosmiske filosofi og på forhånd dømme 
den sidste, som når alt kommer til alt, nødvendig¬ 
vis kun kan være skitseret ganske kort af en skri¬ 
bent, som er den første til at indrømme sin be¬ 
grænsning på det punkt? 

Deres hidtidige tilsyneladende »villig til at tro« 
— uden dog nødvendigvis at acceptere-indstil¬ 

ling overfor Adamski synes at være nået til et 
krisepunkt. Har jeg ikke ret? Dette krisepunkt 
har åbenbart udviklet sig omkring den »cirkule¬ 
rende« indrømmelse fra Adamski angående en tur 
til Saturn. De siger, at da der blev lagt pres på 
ham, for at få ham til at fremkomme med nær¬ 
mere enkeltheder, svarede han med almindeligheder 
og kørte frem med kosmisk filosofi i stedet for. 

De tilføjer: » . . . denne påstand var mere, end 
hans samtidige kunne tage.« 

Hr. redaktør, hvad er det nøjagtigt, De ønsker 
af mr. Adamski? Skal han optræde i sælhunde¬ 
nummeret i den treringede cirkus, vi kalder Jorden? 

Det var ikke almindeligheder, han kom med, da 
han fortalte om sit første møde i »Flyvende Taller¬ 
kener er landet«. I det mindste synes De, som udgi¬ 


ver at mene, at han havde noget at tilbyde. I »Om¬ 
bord i Rumskibe« fremkom han med en temmelig 
malende beretning om visse hændelser, som imid¬ 
lertid forekommer »let irriterende«, fordi vore 
jordiske ego’er bliver foruroligede. I »Flying Sau- 
c-rs Fare well« opsummerer han andre begivenheder 
og slår bro over svælget mellem visse af hans tid¬ 
ligere erklæringer og de nyere videnskabelige op¬ 
dagelser. 

I alle disse år har han arbejdet uophørligt, til 
trods for den kraftigste modstand, og som De ved, 
har han måttet bekæmpe angreb, der af uvidenhed 
og ondskabsfuldhed blev rettet mod hans beretning 
såvel som mod hans person, og i disse travle år 
har han dannet et verdensomfattende program, kal¬ 
det »Get Auquainted Program«. 

Folk af alle nationer og livsanskuelser har del¬ 
taget i dette program. Nogle af disse folk har på 
grund af noget, man kalder loyalitet, fået ting at 
vide, som ikke er blevet meddelt den brede offent¬ 
lighed, ja, end ikke UFO-bladene. Tingene i sig selv 
er forklaring nok på, hvorfor de ikke er blevet 
offentliggjort. 

De har selv benyttet den samme form for svæ¬ 
vende svar, som De nu klager over, når De har haft 
grund til at tilbageholde kendsgerninger. Også De 
har til tider anråbt om diskretion, og givet os så 
meget, at vi lige kunne smage, men ikke blive 
mætte. Hvad angår at drille os med smagsprøver 
har også De, såvel som andre »tallerken-autorite¬ 
ter«, tilbageholdt navne eller kendsgerninger, idet 
De har fortalt os, at disse ville blive meddelt sene¬ 
re, når omstændighederne tillod det. 

Vi har fået en hel del enkeltheder angående 
denne Saturn-tur og grunden til, at den fandt sted. 
Der har også været oplysninger til disposition an¬ 
gående andre, lige så imponerende begivenheder, 
men også de taler selv for, at der er tavshed om 
dem, i det mindste indtil George Adamski er rede 
til at tale om dem. 

Måske har erfaringen lært ham, at bekendtgø¬ 
relse ikke altid betaler sig. Eller måske skriver han 
om dem i sin nye bog. Vil De ikke indrømme, at 
der måske er en større plan, som Adamski blot er 
en del af — når alt kommer til alt, må der bestemt 
være en eller anden hensigt bag de sidste 17 år. 

Det har altid forekommet mig mærkeligt, at in- 

gen, i det mindste ikke så vidt jeg ved, har gjort 
bemærkninger om de mangfoldige overensstemmen¬ 
de punkter, der er mellem Georg Adamskis beret¬ 
ninger og det, som den højt respekterede Wilbert B. 
Smith har fundet ud af. 

Wilbert B. Smiths »opdagelse af mennesker andet¬ 
steds fra«, som han skitserede i sine artikler, der 
også blev bragt i september-oktober nummeret, føl¬ 
ger linier, der er absolut identiske med Adamskis 
»filosofi«. De taler både om kosmiske love med hen¬ 
syn til ikke at gribe ind i det enkelte individs eller 
en planets uafhængighed. De beretter begge om ci¬ 
vilisationer forud for den, vi kender, og de taler 
begge om en stor Kosmisk Filosofi — »en storslået, 
kosmisk plan, som går langt ud over den enkelte 
persons, nations eller civilisations, ja, endog en pla¬ 
nets eller et solsystems levetid«. 

Angående dette »meget tynde øl«, siger Wilbert 
B. Smith: »Kan det tænkes, at en så følgerigt og 
storslået filosofi skulle være et fantasifoster, der er 
opfundet af en flok vildledte sinker?« Det mener 
mr. Smith øjensynligt ikke. 

George Adamski havde et meget kort møde med 
Wilbert Smith for nogle år siden. I virkeligheden 
siger Adamski: »Jeg ved ikke engang, om han ville 
være i stand til at huske mig. Derfor kan jeg ikke 
tro, at Wilbert B. Smith skulle have baseret sine 
konklusioner på »Ombord i Rumskibe«.« 

I et forord til Wilbert B. Smiths artikel omtales 
den nu afdøde mr. Smith som en af UFO-logiens 
mest ærede medlemmer, en højt respekteret mand, 
og man hylder hans retskaffenhed. Selv Keyhoe 
var tilstrækkelig imponeret til at skrive udførligt 
om ham i »Flyvende Tallerkener fra Verdensrum¬ 
met« og til at acceptere ham som internationalt 
medlem af NICAP. Jeg tror, Wilbert B. Smith for¬ 
tjener al denne ros og mere til. Dog har snobberi 
og »rangtilbedelse« desværre også sneget sig ind i 
denne internationale opgave, der går ud på at 
finde ud af sandheden om de flyvende tallerkener. 
George Adamski, som ikke har en post inden for 
nogen regering og som ikke kan hæfte nogen titel 
bagefter sit navn, forbliver næsten et uartigt ord 
inden for den del af UFO-verdenen, der hæver mr. 
Smiths navn til skyerne og kalder ham en af UFO- 
logiens mest ærede medlemmer. 

Dette ærede medlem har mere end nogen anden 


bekræftet hvert eneste aspekt af Adamskis beret¬ 
ning. Og jeg mener, at det at hylde den ene og for¬ 
dømme den anden, er den allerhøjeste form for 
hykleri. 

De siger: 

a) »Der kan ikke være noget forkert i at kræve, 
at den, der påstår at have haft kontakt, besvarer 
præcise forespørgsler med nøjagtige svar.« 

b) »Hvorfor fortælle os om en tur til Saturn med 
denne »tro det, om I vil«-mine? Hvorfor skulle vi 
»tro det« på de vilkår?« 

c) »Det er en usædvanlig måde at gå i gang med 
at omvende en person ved først at forhåne hans in¬ 
telligens. Men det er præcist, hvad der bliver gjort.« 

d) »Hvis han kommer til at vente nogen tid på 
anerkendelse, har han kun sig selv at takke for det. 
Det vil ikke blot være, fordi hans påstand var for 
meget for hans samtidige at tage. Men det ville især 
være, fordi han fremsatte sin påstand på forkert 
måde.« 

Jeg kunne tænke mig at tage disse punkter op til 
drøftelse. 

a) Almindeligt talt kan man godt sige, at Wil¬ 
bert B. Smith er (var) en, »der påstod at have haft 
kontakt«. Han påstår, at han har modtaget oplys¬ 
ninger gennem »mellemmænd«, dette blev 100 pct. 
bevist ved videnskabelige laboratorieeksperimenter. 
Han påstår, at »disse mennesker udefra udviste 
stor tålmodighed og forståelse på at overvinde de 
fordomme og misforståelser, jeg havde tilbragt mas¬ 
ser af år med at samle mig . . .«. 

Forlangte De nogen sinde, at han skulle møde 
præcise forespørgsler med nøjagtige svar? Ikke så 
vidt jeg ved. De kan måske have trykt hans ar¬ 
tikler med den indstilling, at De af den grund ikke 
nødvendigvis behøvede at acceptere synspunkterne, 
der var fremsat. Men — præcise forespørgsler?? 
Eller ville De sige, at når det drejede sig om en 
mand fra en regering, så ville vi være nødt til at ac¬ 
ceptere, at hans »nøjagtige svar« ville komme ind 
under den klassificerede liste? 

Hvorfor reservere Deres præcise forespørgsler for 
George Adamski? 

b) Når George Adamski »fortæller os om en tur 
til Saturn«, går han naturligvis ud fra, at vi har 
læst hans foregående bøger om emnet, i hvilke han 
fortæller en fantastisk historie om møder med rum- 

folk og om en opgave, han er blevet bedt om at 
udføre. Hvis vi forkaster denne historie, så har hans 
nuværende erklæring ingen væsentlig værdi over¬ 
hovedet. Hvis vi af vore egne grunde accepterede 
hans historie, så er den nuværende erklæring blot 
en fortsættelse af hans opgave, der går ud på at 
informere os om en videre udvikling, uden at han 
derfor nødvendigvis har fået lov til at give os ad¬ 
skillig flere detaljer angående en mission, som måske 
selv endnu ikke er fuldført. 

Hvis, på den anden side, vi tilhørte en gruppe, 
der »bevarede en åben indstilling« overfor George 
Adamskis historie, så ville der ikke være noget ved 
slet og ret en erklæring om en tur til Saturn, hvil¬ 
ket er ikke så lidt mere betydningsfuldt og ikke så 
lidt mindre acceptabel end den foregående del af 
Adamskis beretning. 

Så hvorfor denne pludselige misten tålmodighe¬ 
den? 

Jeg tror ikke, nogen behøver at »godtage« det 
på nogen betingelser overhovedet. Det forekommer 
mig, at det er tilbudt på nøjagtig samme betingelser, 
som enhver anden del af hans beretning. Enten kan 
man betragte hans referat som godt — d.v.s. med 
hensyn til bekræftelse med fotografier, i sammenlig¬ 
ning med visse andre kontaktpåstande, senere be¬ 
kræftede videnskabelige data etc. — eller man kan 
mene, at hans reportage ikke er god. 

c) Dette punkt synes at være særdeles uforståe¬ 
ligt. På hvilken måde »forhåner« Adamski nogens 
intelligens mere nu, end han altid har gjort eller 
ikke gjort før? Hans første kontaktberetning var 
bestemt den, der »forhånede« intelligensen? Det var 
bestemt ved denne lejlighed, at intelligensen enten 
antog eller forkastede muligheden. Og hvis den den¬ 
gang antog muligheden, hvorfor så ikke antage mu¬ 
ligheden af Adamskis Saturn-historie? 

Jeg vil antyde ,at med hensyn til at »forhåne« 
nogens intelligens, så er det nøjagtigt, hvad der ikke 
bliver gjort. Han har fortalt sin historie nøgternt 
før, og det gør han også nu. 

Jeg vil mene, at denne utålmodighed ikke pas¬ 
ser sig for en mand med en »vilje til at tro«. 

d) Hvis Adamski, som nogle tror, følger et be¬ 
stemt mønster, der er dikteret af begivenheder, der 
ikke er underlagt hans kontrol, men som er plan¬ 
lagt af intelligenser, der kender den menneskelige 


handlemåde og derfor forventer, at visse følgeræk¬ 
ker skal »ankomme« — »følgerækker, som ikke må 
ændres,« som Wilbert B. Smith siger — så vil »an¬ 
erkendelse« fra dem, der ikke allerede har aner¬ 
kendt ham, måske slet ikke være særlig betyd¬ 
ningsfuld for Adamski for øjeblikket. Derfor er De¬ 
res påstand om, at han fremsætter sin erklæring på 
forkert måde, måske endog temmelig anmasende. 

Vi må ikke overse eller undervurdere det pro¬ 
gram, som Adamski anstiftede for 4—5 år siden. 
»The Get Aquainted Program« har til trods for tit¬ 
len, der meget vel kunne fremkalde et ironisk smil 
hos nogle, haft en stadig stigende succes ud over 
hele kloden. Det er de mennesker, der følger en be¬ 
stemt linie, og som prøver på at fremkalde den 
»følgerække«, som Wilbert B. Smith talter om. 
Disse og andre mennesker, som kender mere til be¬ 
givenhederne, som f. eks. Saturn-turen, end hvad 
der er almindelig kendt. 

Måske vi skulle betragte denne sidste Adamski- 
»erklæring« som et communiqué til UFO-magasiner. 

Der er endnu et punkt, jeg kunne tænke mig at 
bede Dem forklare nærmere. De siger: »George 
Adamski har fremsat en almindelig udbredt erklæ¬ 
ring om en tur til Saturn, men da man pressede 
ham for nærmere enkeltheder, svarede han med kos¬ 
misk filosofi i stedet.« 

Må jeg spørge: »Hvem pressede Adamski for nær¬ 
mere enkeltheder?« Svaret er øjensynligt, at det 
var redaktøren for Flying Saucer Review. Måske 
er der andre. 

Lad os nu formode, at Adamski, af taknemlig¬ 
hed måske mod redaktøren, fordi han for nogle år 
siden gjorde offentligheden opmærksom på ham, 
giver samme redaktør nogle meget præcise oplys¬ 
ninger angående denne tur til Saturn, men på grund 
af visse betingelser, der hersker i denne verden, el¬ 
ler visse »følgerækker«, der vil forekomme, beder 
han redaktøren om ikke at offentliggøre enkelt¬ 
hederne — hvad ville redaktøren da gøre? 

Ville redaktøren beholde hele historien for sig 
selv og på den måde nægte os, sine læsere, kend¬ 
skab til denne seneste tilføjelse til Adamskis saga? 

Eller ville han simpelt hen erklære, at Adamski 
hævder nu at have været på Saturn, foruden alt 
det øvrige — men på grund af den kendsgerning, 
at han, redaktøren, blev bedt om ikke at offentlig- 

gøre de nærmere enkeltheder angående denne tur, er 
han ikke i stand til at sige mere på nuværende tids¬ 
punkt? 

I så tilfælde ville vi, læserne, enten blive efterladt 
skummende af raseri over redaktørens vaghed, som 
vi undertiden har været tidligere, eller vi ville 
tænke, at redaktøren for at bevare det skær af 
mystik, der sædvanligvis omgiver en person, der er 
i besiddelse af oplysninger, har spist os af med al¬ 
mindeligheder — idet han selv tager stilling til, når 
det passer ham at offentliggøre det. 

Derfor kunne det tænkes, at det var for det bed¬ 
ste, at mr. Adamski ville spare redaktøren for det 
vanskelige valg, om han skulle offentliggøre en lille 
smule og ellers udtale sig »svævende« — eller han 
skule lade være med at offentliggøre noget for at 
bevare sin selvrespekt og derved svigte sin pligt 
overfor os, sine loyale læsere. 

Ærbødigst 

Ronald Caswell. 

(L. C. / A. H.) 

Menneskeåndens udvikling III 
Underbevidstheden 

Ought to be translated. 

Foruden den åbenbare dagsbevidsthed er vi i besid¬ 
delse af en underbevidsthed, der er en del af os, som 
ligesom ikke rigtig kommer os ved, men som dog 
hører sammen med os og er med til at forme vort liv. 

Psykologerne kan fortælle dig en mængde om dit 
underbevidste liv, og vi har en anelse om, at hvis blot 
vi forstod at sende de rette impulser til underbe- 
bevidstheden, kunne vi derved lære en mængde om os 
selv. 

I almindelighed er vi ikke i direkte forbindelse 
med vor underbevidsthed. Et normalt fænomen er det 
dog at kunne vågne på et hvilket som helst tidspunkt 
af natten eller morgenen, som man indstiller sit „in¬ 
dre vækkeur 44 på. Vi så at sige befaler vor underbe¬ 
vidsthed at vække os på det givne tidspunkt. Da 
dagsbevidstheden, når vi sover, er sunket tilbage i 
det inaktive lag af bevidstheden, er det vor altid 
vågne underbevidsthed, vi aktiverer. 

Om dagen arbejder vor underbevidsthed sammen 


med dagsbevidstheden på at registrere så meget som 
muligt af alt det, der sker inde i og uden for indi¬ 
videt. Dags- og underbevidstheden er ikke to forskel¬ 
lige ting, som meget kunne tyde på, men begge er 
dele af den samlede bevidsthed. Dersom underbe¬ 
vidstheden var væsensforskellig fra vor vågne bevidst¬ 
hed, ville vi ikke være i stand til at nå den gennem 
dagsbevidstheden, hvilket eksemplet med det „indre 
vækkeur 4 ' jo viser, vi er. 

Ved at leve vågen og bevidst hvert øjeblik, aktivi- 
cerer vi vor dagsbevidsthed til også at omfatte større 
og større underbevidste områder, således at vi bli¬ 
ver i stand til at blotlægge et bredere område af det 
mørke ubevidste og gøre det bevidst. Her står vi ved 
sjælelivets årsagsverden. 

Vor underbevidsthed er altså ikke noget, der ikke 
kommer os ved. Den er en del af os, såvel som vor 
vågne bevidsthed er det. Jeg tror ikke, det var Ska¬ 
berens mening, da han forsynede os med underbe¬ 
vidstheden, at vi — så vidt muligt — skulle ignorere 
den og ikke vedkende os den, undtagen når vi sover 
og derfor ikke kan blive fri for den. Vi har tværti¬ 
mod fået den i vuggegave af akkurat samme årsag, 
som vi har fået vore andre evner: for at anvende den 
— bevidst. 

Begyndelsen til bevidsthedserkendelse er væren. 
Begyndelsen til underbevidsthedserkendelse er bevidst 
væren og tænkning. Det gamle ord om, at du er, 
hvad du tcenker, rummer en sandhed om underbe¬ 
vidstheden. Ved at disciplinere vor tankeverden sen¬ 
der vi andre og sundere impulser mod underbevidst¬ 
heden end de vage rørelser, der stammer fra en tøj¬ 
lesløs hjerne. 

Underbevidstheden kan aktiviseres til at sende di¬ 
rekte skabende evner — såvel intellektuelle som føl¬ 
elsesmæssige — til vor vågne bevidsthed. Modsat 
går tanker, der rummer nag og utilfredshed, automa¬ 
tisk ind i vor underbevidsthed og virker tilbage som 
direkte ødelæggere på vort legeme og vor sjæl. 

Når vi sover, tager underbevidstheden, der nu ikke 
er under kontrol af vor vågne bevidsthed, ferie. Den 
boltrer sig i længst forglemte oplevelser og blander 
dem — måske — med ting, der endnu ikke er sket. 
Alle dine erfaringer har den jo kritikløst raget til sig. 
Nu blander den dem alle sammen med dine mere el¬ 
ler mindre ubevidste drifter, længsler og ønsker og 
serverer det for dig om natten i drømme som en for- 

virret gang symbolsk biksemad. Den viser os vor 
angst, vore forsmædelser, vor sorg og glæde i for¬ 
vrænget skikkelse. Den opfører sig — kort sagt — 
som et uartigt barn, der går på afveje. 

Psykologerne forsøger fortvivlet at udrede en for¬ 
nuftig forklaring af dette symbolske kaos — og er 
efterhånden blevet meget dygtige til det — men en 
underbevidsthed, der ikke blot erindrer, men også 
udmærket kan gengive alt, hvad der er hændt os, 
burde have noget fornuftigere at tage sig til, mens vi 
sover, end ustandselig at bringe os i de mest forvir¬ 
rende og sindssvage situationer. — 

Ganske få drømme — klardrømmene — adskiller 
sig skarpt fra de symbolske drømme og viser, at nogle 
mennesker evner at se ting i drømme, der hænder 
langt borte eller har hændt i en fjern fortid eller vil 
hænde i fremtiden. Den slags drømme er langt mere 
almindelige, end man tror, og de viser, at vor under¬ 
bevidsthed er i stand til at arbejde fornuftigt — må¬ 
ske under påvirkning, ikke blot fra dagsbevidstheden, 
men også fra vor højere bevidsthed — overbevidst¬ 
heden, som jeg senere skal vende tilbage til. — In¬ 
gen kan forklare drømmenes mekanik. Men det, der 
sker, foregår i nogen grad, om ikke helt, uden for 
tid og rum, hvilket viser, at vor natur måske ikke er 
helt så tredimensionel, som vi selv mener. 

Dersom vi sætter vor underbevidsthed til at ar¬ 
bejde med et problem, mens vi sover, har vi ofte løs¬ 
ningen på det i samme stund, vi vågner. Dette viser 
os, at det underbevidste udmærket kan arbejde ratio¬ 
nelt, også mens vi sover og det derfor er uden for 
vor kontrol. Akkurat det samme kan gøres i dagens 
løb, hvis vi tænker problemet igennem og derefter 
formår at slippe det helt. — Mange videnskabsmænd, 
der tumler med svære opgaver, har lært sig at ar¬ 
bejde på netop denne måde. 

Bevidstheden forekommer os virkelig og livsnær. 
Underbevidstheden derimod er noget, der kogler i 
sære, skyggeagtige verdener, som vi ikke har ret me¬ 
get kendskab til, fordi de normalt undviger os og 
ikke lader sig gribe. Hvis vi fortaber os i drømme¬ 
symbolerne, kan vi let forveksle faktorerne, således, 
at vi standser ved dem i stedet for at forsøge at 
finde frem til — ikke hvad symbolerne betyder, for 
det kan vi roligt overlade til psykologerne — men 
hvordan de bliver skabt, og hvad der skaber dem. 

Det underbevidste rummer en stor del af vor sam¬ 


lede bevidsthed. Vi kan forsøge at lære noget om os 
selv ved at granske det underbevidste, men det er en 
kendsgerning, at jo mere, du lærer at åbne din vågne 
bevidsthed udadtil mod omverdenen, des mere vil din 
underbevidste verden åbne sig for dig, så du i stedet 
for flygtige skygger opdager en hel ny verden, som 
er dig og som strækker sig helt over i det tredie og 
mest vigtige lag af din samlede bevidsthed: din over¬ 
bevidsthed. 

Her standser de allerfleste psykologer, for hvad der 
viser sig at ligge bag alt det bevidste og ubevidste 
unddrager sig al forskning. Her ophører det psyko¬ 
logiske verdensbillede — her standser al erfaring og 
al viden, og her ophører vore tre kendte dimensioner, 
og vi aner noget så umådeligt, at vi ikke finder ord 
for det. 

Psykologien er et tilsyneladende vanskabt barn af 
tidens videnskabelige forskning, fordi den drejer sig 
om menneskets sjæleliv, som i sit væsen er irrationelt. 
Vi ved da også, at der gang på gang viser sig ting, 
som psykologien ikke kan eller tør give en forkla¬ 
ring på, fordi en mulig forklaring ville blive alt an¬ 
det end videnskabelig. Det er derfor de forskere, som 
mere eller mindre modvilligt har taget springet over i 
parapsykologien, man mest bør have opmærksomhe¬ 
den henvendt på for øjeblikket. 

Udbredt for vore øjne ligger hele den samlede 
menneskeverden, hvor hvert enkelt individ udgør en 
bevidsthedsverden, — og i samme grad, som vi lærer 
vor egen bevidsthedsverden at kende, i samme grad 
vokser kendskabet til andre bevidsthedsverdener i kos¬ 
mos. 

Og atter spiser mennesket af kundskabens træ på 
godt og ondt. Efterhånden som de videnskabelige er¬ 
kendelser vokser og udvider sig, vokser faren for 
klodemennesket, — og vi ihukommer Herrens ord: 
„Fordi du gjorde det, må du dø“. 

Og jo bedre, vi lærer den menneskelige bevidst¬ 
hedsverden at kende, des mere får vi øjnene op for 
den fare, det indebærer at forstå, at vi er under en 
stadig påvirkning fra hinanden ... fra alle menne¬ 
sker på Jorden og i universet. 

Enhver opdagelse rummer i sig en positiv og en 
negativ side — og kendskab til vor egen bevidstheds¬ 
verden gemmer i sig en strålende fremtid for Jordens 
mennesker, eller en fremtid, hvori vi vakler rundt i 

det dybeste mentale mørke og ikke mere formår at 
kende forskel på godt og ondt, alt efter, hvorledes vi 
benytter vor nyerhvervede viden og kendskab til os 
selv som bevidstheder i funktion. 

Vi må forstå, at selv om vi er enere, er vi en del 
af et hele, hvis samlede bevidsthedssum vi skal vcere 
med til at bygge op på et højere plan — ikke blot 
lade os lede og påvirke af. — Det er derfor vigtigt 
for hvert menneske, at det gennem selverkendelse og 
et udvidet bevidsthedsfelt finder sin egen plads i 
kosmos og bliver klar over sin bestemmelse. 

Hvorledes skal vi nå til dette? Svaret er: gennem 
vor højere bevidsthed — vor overbevidsthed, som er 
i konstant og direkte forbindelse med det guddom¬ 
melige. fortsattes 

Tidernes hemmeligheder 

„Den mest smarte mand i verden“, skrev dr. Frank 
Crane i en artikel i Liberty „Er manden indeni“. 

Med manden indeni mener jeg den anden mand 
indeni hver af os, som gør de fleste af de ting, som 
vi selv tager æren for. 

De kan omtale ham som naturen eller det under¬ 
bevidste selv eller tænke på ham som en kraft eller 
en naturlov eller, hvis de er religiøs, kan De bruge 
udtrykket Gud. 

Robert Coliers. 

Brev til en ven 

Hvad forbinder vi med det at være UFOLOG? For¬ 
står vi de tanker, som ligger gemt i alle beretningerne 
og i den filosofi, der er groet op omkring forsknin¬ 
gen af de flyvende objekter. — Jo, det gør vi nok, for 
der er mange sider af samme sag, mange måder at 
erkende på. Som der altid har været det, hvor men¬ 
nesket har tyet til abstrakt tænkning. Men det kunne 
være morsomt at stille enkle betragtninger over det 
at være ufolog. 

Mens det i vort samfund næsten forventes, og er 
tegn på stor dygtighed, at kunne skubbe sig frem på 
rangstigen — helst til øverste top uden hensyn til 
hvem der rammes af den spidse albue — er det i 
ufologien helt andre ting, der lægges vægt på. Vi læ¬ 
ser om, at vi skal tage hensyn til vore medmennesker, 
og vi lærer om, at det ikke er arbejdets art, men men¬ 


neskets eget værd, der er gældende. Vore begreber 
bliver forrykket væsentligt. Der kan ske noget, som 
gør, at vi må gå imod strømmen. Det er svært, og vi 
er da også fornuftige nok til at indgå kompromis med 
vor samvittighed. For vi skal leve i vor verden, og 
ikke i drømmenes rige. 

Kunsten er at forene vore omgivelser med vore 
tanker, og de ønsker vi har. Det er tankerne som byg¬ 
ger vore handlinger. Derfor er det vore tanker, som 
skal lægge grunden til en realisation af vore drømme 
om en bedre tilværelse. Det vil være én selv, man 
først må forandre, derved bliver omgivelserne tilsva¬ 
rende ideelle. Harmoni formes indefra, breder sig ud 
til andre mennesker og ting, en aktion der skaber. Vi 
vil ikke kunne forandre noget, uden dette er vejen. 

Når man ser alvorligt på ufologien, viser det sig, at 
der er mere i dette, end troen på mennesker på andre 
kloder, og at disse besøger og undersøger vor pla¬ 
net. Der kommer noget dybere ind i vor tilværelse — 
en etik, der i fremtiden vil skabe en lykkeligere livs¬ 
form for menneskeheden på Jorden. Ufologer er men¬ 
nesker i udvikling — som mange andre er det — men 
det er ofte selve observationerne af objekterne der gi¬ 
ver stof til eftertanke, og kalder noget frem i vore 
sind. Mennesket er ikke et isoleret tilfælde på Jorden, 
men der er mange med os i universet, i udvikling in¬ 
denfor den guddommelige plan. 

Vort verdensbillede er udvidet. Vi synes, det er, 
som om vi fatter en lille flig af Skaberens storhed. 
Mennesket er blevet mindre — Skaberen større. Vi¬ 
denskaben viser os en del af storheden, en anelse om 
livets mangfoldighed. Når man tænker på dette år¬ 
hundredes begyndelse, hvor det himmelstormende 
menneske mente omtrent alle livsgåder var løst, maner 
det os til forsigtighed. For der vil altid komme et 
nyt hjørne, som skal rundes. Vide perspektiver åbner 
sig — livet er evigt, og det kan nok give én svimlende 
tanker. Og glæde ved at være, i al beskedenhed: ufo¬ 
log. etika 


Brevkassen 

Materialerne til denne artikelserie er på grund af 
eksamenstravlhed ikke nået frem i tide. Vi håber 
at have et bidrag klar til næste nummer. 

Telepati 

Ought to be translated 
Under et foredrag i Antverpen i Belgien den 
31 . marts i år sagde H. C. Petersen følgende 
om telepatien: 

De fleste mennsker tror at vide, at telepati er no¬ 
get mystisk — noget som hører hjemme i spiritister¬ 
nes lejr. Intet kunne være mere fejlagtigt! 

Spiritister og andre, som ønsker mysticisme frem 
for klarhed, kender ikke telepatien — det kan bevi¬ 
ses ! 

Hvad er telepati? Tankeoverføring, clairvoyance, 
clairaudience eller lignende? Nej, overhovedet ikke 
— det påstås, men det er, fordi man ikke ved, hvad 
man taler om. 

Telepati er det kosmiske meddelelsesmiddel til og 
mellem alt skabt. Telepatien udspringer i de skaben¬ 
de kosmiske kræfter og går derfor ligeligt til os gen¬ 
nem alt skabt. Telepatien gør, at mennesker og pla¬ 
ter kan „tale 44 sammen, mennesker og dyr kan „tale“ 
sammen, planter og dyr kan „tale“ sammen o.s.v. 

Telepatien er det kosmiske sprog, som når det 
drejer sig om forbindelsen kosmos—mennesker, af 
„overjeget 44 bliver oversat til intuitive indtryk. 

Telepati er indre vished — intuitiv tilskyndelse — 
forudanelse m. m., men ALDRIG tale, ALDRIG 
billeder! 

Derfor kender „mystikerne 44 ikke telepatien, for den 
som kender telepatien har svar på det, som er grund¬ 
laget for mystikernes virke — mysticismen! 

Skal vi kigge på dyrene? Musen i naturen ved, 
hvordan en tilstundende vinter vil arte sig. Prøv 
at grave ned til et musebo i oktober. Hvis boet er 
fyldt, får vi en hård vinter, er det halv fyldt, får vi 
en mildere vinter. Hvorfor! 

Ja, hvem „laver 44 vinteren? Det gør de skabende 
kosmiske kræfter! De samme kræfter som „lavede 44 
musen, og de samme kræfter som er far til telepatien. 
Musen mestrer telepatien og kosmos som „laver 44 
vinteren fortæller musen, hvor hård den vil blive! 

Hunde, katte, mus og rotter forlader områder, hvor 
en naturkatastrofe vil finde sted — normalt en tre- 
fire dage før katastrofen bliver udslettende! Kosmos 
„laver 44 naturkatastrofen, og det meddeles til alt 
skabt, som så selv kan reagere eller lade være. Dy¬ 


rene reagerer og overlever, menneskene reagerer ikke 
og må lide derfor. 

Mennesket som masse har mistet evnen til at over¬ 
sætte det kosmiske sprog — den er pantsat for ma¬ 
terielle goder. 

„Men hvordan kan jeg vide, om jeg har de ev¬ 
ner? 44 kunne De passende spørge. Alle har disse ev¬ 
ner nedlagt i sig, og der findes intet menneske, som 
ikke kunne lære at samarbejde med de skabende kos¬ 
miske kræfter — tale det kosmiske sprog — kende 
telepatien. 

Den vigtigste parole er, kend Dem selv og erkend 
loven om årsag og virkning! Erkend de altbeher¬ 
skende kosmiske kræfter, som står bag ALT — som 
gennemsyrer ALT. Erkend Deres lidenhed, erkend en 
planets lidenhed, erkend et solsystems lidenhed, er¬ 
kend en galakses lidenhed, erkend et univers’ liden¬ 
hed (12 systemer) og vend Dem om og se tilbage på 
Dem selv. De er ikke ret stor — og at De råber op 
gør Dem ikke større — for det udelukker oversæt¬ 
telsen af telepatien til 100 % vished om, hvad kos¬ 
mos fortæller Dem. 

Læs endnu en gang „TELEPATI 44 , „KOSMISK 
FILOSOFI 44 og „OMBORD I RUMSKIBENE 44 ! 

Bemærk Adamskis beskrivelse af „TELEPATISK 
PÅVIRKNING 44 , hvilket i virkeligheden blot er 
kendetegnet for, at ens inderste er i færd med at 
oversætte de modtagne indtryk! Efter oversættelsen 
følger visheden og derefter FRED. 

Tag telepatien op igen — den nye tidsalders men¬ 
nesker kan ikke leve uden at mestre telepatien til en 
vis grad. 

Bemærk som en interessant detalje, at videnskaben 
i mange faser NU underviser i telepati. Selvfølgelig, 
for gennem telepatien vil ALT, som tilhører vort 
udviklingstrin, hverdagen, nuet blive givet os af de 
skabende kosmiske kræfter — også kaldet den første 
årsag — også kaldet GUD. 

Lad blot dummepeter le — lad blot mystikerne 
stå i blæk til halsen! Sandheden er altid til stede — 
hvert eneste brøkdel af et sekund — overalt i det 
uendelige kosmos på samme tid — og ethvert individ 
har lov og ret til at forstå sandheden og leve som 
bestemt eller til at være „døv 44 og modtage årsags¬ 
lovens gave: uvidenhed, mørke, angst og stilstand! 

Der er mange faser i telepatien — den her frem- 

førte tanke er blot et udgangspunkt — men det ene¬ 
ste, som giver den sande retning, og mulighed for at 
forstå, hvad sand telepati er. 

Eftertryk i uddrag forbudt. 


NOTITS 

Er der nogen ufologer, der efter studie af Adamskis 
Telepati med dertil daglige opnotering af tanker — 
og følgende registrering af de personlige, henholds¬ 
vis universelle tanker, vil udtale sig om resultatet 
af dette? 

A. C. Rasmussen, Gilleleje. 

Videnskabsmænd prøver 
at opsende tanker i kredsløb 

Washington (UPI) — En embedsmand, der er til¬ 
knyttet det amerikanske rum-program, har i denne 
uge rapporteret, at videnskabsmænd — både i Sovjet 
og i Vesten — studerer muligheden af at anvende 
noget i retning af telepati til at oprette „direkte 
kommunikation fra hjerne til hjerne" mellem men¬ 
nesker på Jorden og f. eks. astronauter på Månen. 

Emnet „overførsel af oplysninger* 4 uden påviselige 
fysiske hjælpemidler blev berørt i en forelæsning af 
dr. Eugene B. Konecci ved et møde i den Internatio¬ 
nale Astronautiske Føderation i Paris i torsdags. 

Konecci er direktør for bioteknologi og udforsk¬ 
ning af mennesket i afdelingen for avanceret forsk¬ 
ning og teknologi hos National Aeronautics and 
Space Administration (NASA). Han er ligeledes for¬ 
mand for IAF’s bio-astronautiske komité. 

Ingen projekter i gang 

USA’s regering har ingen projekter i gang for viden¬ 
skabeligt at undersøge realiteten af „overførsel af op¬ 
lysninger", — et felt, der omfatter så forskellige ting 
som levitation, clairvoyance, telepati og extra-sénso- 
risk erkendelse. 

Men ifølge, hvad der rapporteres, udtalte Konecci, 
at sovjetiske videnskabsmænd prøver at komme på 
sporet af „biologisk radio-kommunikation", — og 
endda giver denne forskning fortrinsstilling i forbin¬ 


delse med det russiske program for bemandet rum¬ 
flyvning. 

Konecci sagde intet nedsættende om værdien af 
sådanne studier. Han kaldte spørgsmålet om direkte 
overførsel af oplysninger fra hjerne til hjerne „et 
højst interessant problem inden for moderne viden¬ 
skab.“ Han sagde, at hovedvanskeligheden er at finde 
en måde at angribe problemet videnskabeligt på i 
laboratoriet. 

Russerne, udtalte han, havde oprettet i det mind¬ 
ste otte forskningscentrer, der skulle finde frem til 
praktiske anvendelsesmuligheder for telepati, eller 
hvad det er. 

Tanker i kredsløb 

„Hvis resultaterne af de gennemførte eksperimenter 
er bare halvt så gode, som russerne påstår", sagde 
Konecci til IAF, „så bliver de muligvis de første 
til at sende en menneskelig tanke i kredsløb eller 
opnå hjerne-til-hjerne kommunikation med mennesker 
på Månen." 

Blandt dem, der i USA studerer det, som russerne 
kalder „tankeoverføring over store afstande", er dr. 
Andrija Puharich, en neurofysiolog, der samtidig er 
lægevidenskabelig leder af Intellectron Corporation 
i New York. 

Han har skrevet en bog, „Hinsides Telepati", om 
dette emne. Han har antydet, at en vis funktion i 
binyrerne har noget at gøre med en persons evne 
til at udsende eller modtage tanker fra et andet men¬ 
neske. 

Nogle betragtninger over denne 
og andre kloders beboere 

(Dansk stil—frit emne—skrevet af en af SUFOI’s 
unge.) 

Ought to be translated 

Det danske folk har i dag skabt et virkelig demokra¬ 
tisk samfund med ytringsfrihed, trykkefrihed og 
mange andre fordele, som gør, at vi roser os af at 
leve i et frit land. Alt dette er naturligvis meget 
godt; men hvor mange danskere indser, at en ting 
som trykkefrihed kræver en kritisk sans hos den, 
der læser det trykte? Er det ikke sådan, at de fleste 

mennesker blindt stoler på, hvad deres avis fortæller 
dem? — Og hvad vigtigere er: Stort set tror folk, 
at de ved at læse den daglige avis får hovedindblik¬ 
ket i alt, hvad der sker på denne jord — og de tæn¬ 
ker ikke over, at offentligheden eventuelt kunne til¬ 
bageholde ting, som den ikke vil have ud blandt be¬ 
folkningen. 

Jeg vil nu fortælle om en af de ting, som pressen 
i hvert fald i de senere år har søgt at tilbageholde, 
nemlig kendsgerningerne om „de flyvende tallerke- 
ner“, eller bedre: UFOerne (de Uidentificerede Fly¬ 
vende Objekter). 

Betegnelsen „flyvende tallerken" er opstået ganske 
naturligt, da de omtalte objekter stort set ligner tal¬ 
ler kener, men var denne betegnelse ikke fremkom¬ 
met, ville sagen lige fra starten have stået i et helt 
andet lys, idet vittighedstegnere og andre sikkert vil¬ 
le have fundet mindre inspiration i ordet „objekt" 
eller slet og ret: „rumskib". Men trods uvidendes 
større eller mindre trækken på smilebåndet er det 
lykkedes at starte en verdensomspændende organisa¬ 
tion til udforskning og forståelse af UFO-spørgsmå- 
let, og i løbet af ca. 15 år er der dannet organisatio¬ 
ner i praktisk talt alle lande; i Holland og Brasilien 
er eksistensen af sådanne rumskibe fra fremmede pla¬ 
neter endog offentligt anerkendt, og i disse lande 
indgår UFO-sagen som undervisning i skolerne! 

Men vi danskere, der er så uheldigt stillede, at vi 
selv må gøre en indsats for at få noget at vide om 
UFO-sagen, må da spørge: 

„Hvor kommer disse rumskibe fra, og hvad er der 
inden i dem?" — Dette og andre spørgsmål vil jeg 
nu søge at bevare, ved simpelt hen at fortælle kends¬ 
gerningerne om disse tallerkener, uagtet det natur¬ 
ligvis vil lyde mærkeligt, første gang man hører det. 

De omtalte rumskibe kommer alle fra planeter i 
vort solsystem, dog hovedsageligt fra vore nabopla¬ 
neter, Venus og Mars. Af de over 50.000 observa¬ 
tionsrapporter, der er indkommet siden 1948, er de 
fleste blot observationer af flyvende objekter, hvis 
enorme hastigheder og helt forbløffende manøvre¬ 
dygtighed (bratte stop i luften — vinkelrette drej 
med usandsynlige hastigheder) i øvrigt adskiller dem 
fra nogen jordisk genstand. I et mindre antal til¬ 
fælde er rumskibene landet, og ved enkelte lejlighe¬ 
der er folk fra jorden blevet kontaktet og har talt 
med rumfolkene, som i det ydre er mennesker lige¬ 
som os. Blandt andre har verdensorganisationens le¬ 


der, den amerikanske professor i astronomi*, George 
Adamski, flere gange været oppe i en tallerken. Ved 
en sådan lejlighed er han blevet ført op til et stort, 
cigarformet „moderskib", som kan indeholde adskil¬ 
lige tallerkener, og han har da taget fotografier både 
af moderskibet og af andre tallerkener, som var på 
vej ind i eller ud af moderskibet. Foruden Adamskis 
billeder foreligger der en mængde andre fotografier, 
både af tallerkener i luften og af landede objekter; 
og alle disse billeder har gennemgået en teknisk un¬ 
dersøgelse af udenforstående fototeknikere, hvoref¬ 
ter deres korrekthed skal være bevist. 

Det primære spørgsmål må naturligvis være: Hvor¬ 
for besøger rumfolkene vores planet, og hvad er 
hele meningen med denne kontakt? — Jeg vil i det 
følgende hovedsagelig tale om venusboerne, da de fle¬ 
ste kontakter er foregået med dem, og da vi følgelig 
ved mest om dem. 

Venusianerne er nået længere i udviklingen end 
denne klodes beboere, både i teknisk og menneske¬ 
lig henseende. De har været igennem et krigsstadium 
som jordens, men har langt hurtigere end os indset 
det tåbelige i al krigsførelse. De lever nu i et sam¬ 
fund, hvor ikke magt og landegrænser, trusler og 
traktater er det afgørende, men hvor broderskabet 
og menneskekærligheden regerer og er en selvfølge; 
det er derfor overflødigt med noget pengesystem, lige¬ 
som det har vist sig, at man i et sådant samfund kun 
behøver ca. 20 procent af den administration, vi har 
her på jorden. 

Selve den åndelige udvikling på Venus er altså 
langt større end på jorden, hvor den kortsynede ego¬ 
isme er herskende og sætter vor menneskelige udvik¬ 
ling i stå. På Venus har man indset, at næstekærlig¬ 
hed kommer alle til gode — også en selv, — det er 
simpelt hen en menneskelig naturlov, en del af Den 
kosmiske Filosofi. 

Alle disse tanker er imidlertid ikke fremmede for 
jordmenneskene; det ligger i alle mennesker, at så¬ 
dan må det være, sådan skal det være, men det er 
blot sjældent, at det kommer „op til overfladen". 
Den jordiske filosofi og de jordiske religioner af¬ 
spejler altsammen en del af „det rigtige" for men¬ 
nesker — en del af „Den kosmiske Lov". — Men 
for jordmenneskene virker disse tanker blot som ide¬ 
aler, som noget, der skal tilbedes, og kun meget sjæl¬ 
dent bliver de efterlevet — bliver en del af menne¬ 
skene selv. 

Og derfor er Jorden en ufredens planet; vi famler 
os frem gennem mørket som tåbelige egoister og slår 
hinanden ihjel på grund af kortsynet magtbegær og 
sindssyg patriotisme. — Og midt i elendigheden sø¬ 
ger vi efter noget bedre — men i stedet for at se 
fremad søger vi som blinde romantikere tilbage i 
vores egen historie i håb om at finde et lyspunkt dér. 
Men hvad hjælper det at lede dér, hvor man allerede 
har været? — Vi må og skal indse, at fremad er den 
eneste vej frem!! i fremtiden behøver man ikke at 
søge efter idealtilstande — man kan selv frembringe 
dem! Hvis blot man tror på, at det vil lykkes, og 
hvis man virkelig vil gøre en indsats for at skabe en 
bedre fremtid — så kan det ikke andet end lykkes! 

( Den nylig undertegnede atomstoptraktat betragter vi 
som et stort skridt i vor udvikling — og det er den 
for så vidt også, som sagerne står; men det er bare 
sørgeligt, at man i stedet for at tro på hinanden og 
på et samarbejde, klamrer sig til en tilfældig lap pa¬ 
pir, som overhovedet ikke udelukker muligheden af 
den uoverskuelige katastrofe: Atomkrigen. 

Det er i denne akutte situation, hvor vi truer med 
at ødelægge hinanden, at rumfolkene er kommet for 
at vise os vejen; vi har nemlig nu vovet os så langt 
ud, at vi med vore bomber er i stand til at sprænge 
vor klode i luften, hvilket ville få katastrofale følger 

— også for andre planeter, idet hele vort solsystem 
ville komme ud af ligevægt. Hidtil (indtil 1947) har 
rumfolkene ikke blandet sig i vore forhold, simpelt 
hen fordi vi er et folk i udvikling og derfor selv 
skulle være i stand til at bringe os ud af de konflik- 
ter, vi skaber, for til sidst at finde frem til den rette 
levemåde. Men da vi nu i flere tusind år har stået på 
næsten samme åndelige plan, mens vor teknik har 
haft en rivende udvikling, er der chancer for, at vi 
misbruger vor tekniske kunnen og udsletter os selv 

— og muligvis andre kloders beboere, — og det 
er dette, rumfolkene vil forhindre. — Allerede flere 
gange har de ved hjælp af deres udsendige på jorden 
(adskillige „jordboere“ er i virkeligheden folk fra 
Venus, og de besidder ofte store stillinger her!) af¬ 
værget truende situationer (hvad blev der af Cuba- 
krisen??), som uden deres hjælp kunne have fået 
katastrofale følger. 

Alle disse kendsgerninger om grunden til de fly¬ 
vende tallerkeners tilstedeværelse er på det sidste ved 
at sive mere og mere ud blandt befolkningen, og for¬ 


håbentlig vil det ikke vare længe, inden sagen bliver 
offentligt anerkendt over hele jorden. 

— Og lad mig da slutte med at udtrykke håbet 
om, at vi med rumfolkenes hjælp vil bringe jorden 
ud af den nuværende krise, så vi derefter selv kan 
skabe et samfund, hvor broderskabet og menneske¬ 
kærligheden er herskende. 

Helge Nørrung 

*) Adamski er ikke professor! 

En tale af Wilbert B. Smith 

Afdøde Wilbert B. Smith var utvivlsomt en af de 
mest ansete forskere på området Flyvende tallerke¬ 
ner. Hans videnskabelige og tekniske forudsætninger 
samt hans ansvarsfulde stilling i den kanadiske re¬ 
gering gjorde ham særdeles kvalificeret til at under¬ 
søge fænomenet fra alle synsvinkler. Hans meninger 
og konklusioner må respekteres af alle oprigtige for¬ 
skere. Følgende er en del af en tale, optaget på bånd, 
holdt af herr Smith den 31. marts 1958 i Ottawa, 
Canada. 

I over 2 år har jeg været aktivt beskæftiget med 
undersøgelsen af den gruppe fænomener, der er kendt 
som Flyvende Tallerkener. I denne periode har jeg 
læst størstedelen af den forhåndenværende litteratur 
om dette emne, interviewed en mængde mennesker, 
der har set usædvanlige ting på himmelen, undersøgt 
mange billeder og fysiske objekter, foretaget obser¬ 
vationer med videnskabelige instrumenter samt har 
haft en række forbindelser med skabninger der hæv¬ 
dede ikke at være jordiske. 

Jeg påbegyndte undersøgelserne af nysgerrighed og 
var meget skeptisk, idet jeg regnede med, at fænome¬ 
net måtte have menneskabte eller naturlige årsager. 
— Jeg er 48 år, elektroingeniør, har en ansvarsfuld 
post i den canadiske regering, ejer et halvt dusin 
patenter, er forfatter af adskillige tekniske tidsskrif¬ 
ter og har i det hele taget en baggrund af teknisk 
arbejde og viden, der gør mig nogenlunde kompe¬ 
tent til at studere og rapportere fænomener af viden¬ 
skabelig natur. 

Jeg har så vidt muligt prøvet at benytte konven¬ 
tionelle- og standard-metoder og -udstyr samt anlagt 
alle tænkelige synspunkter, før jeg drog slutninger. 
Jeg har med andre ord brugt samme fremgangsmå¬ 
der, som jeg ville have benyttet ved studiet af mere 

prosaiske emner, som f. eks. udbredelse af radio¬ 
bølger. 

Arbejdets første fase bestod i at læse al tilgængelig 
litteratur, samle det størst mulige observaionsmate- 
riale og i det hele taget at få et så godt indblik i 
problemet som muligt. Den anden fase omfattede 
teoretisk- og laboratoriearbejde, det at finde huller 
i vor teknologi og anlægge anvendelige grundsyns¬ 
punkter. Den tredie fase bestod i at forfølge de 
mange, varierende fingerpeg, som udvikledes af de 
to første faser. 

Det er ikke min agt at dvæle ved arbejdets første 
fase, da mine erfaringer var nøjagtig magen til andre 
forskeres, som har stillet omfattende rapporter om 
deres opdagelser til rådighed. Jeg vil heller ikke 
opholde mig ved de mange døde punkter, der i be¬ 
gyndelsen så ud til at være positive, men svandt ind 
ved nærmere undersøgelser. Ej heller kan jeg være 
så specifik, som jeg gerne ville med henhold til det 
materiale, som blev betroet mig. Endvidere er det 
ikke min hensigt at prøve at omvende nogen til 
min tænkemåde, men blot at meddele, hvad jeg tror, 
og hvorfor jeg tror det. 

Lad os se på nogle kendsgerninger. For det første 
har i hundredvis af normale, ærlige mennesker på 
himmelen iagttaget lys, der ikke opførte sig som lys, 
man sædvanligvis ser på himmelen. For det andet 
har hundreder af normale, ærlige mennesker set ting 
på himmelen, der viste sig som faste, virkelige ob¬ 
jekter, man ikke tidligere har set magen til på him¬ 
melen. 

For det tredie har hundreder af mennesker set 
objekter i jordens atmosfære på så nært hold, at 
de kunne fastslå, hvad disse objekter IKKE var, selv 
om objekterne ikke kunne identificeres. For det fjerde 
kan bemærkes, at beskrivelser af disse objekter fra 
observatører — under omstændigheder, der faktisk 
udelukker aftalt spil — passer sammen og harmone¬ 
rer med data, modtaget fra andre kilder. 

Det ville stride mod sand fornuft at antage, at hun¬ 
dreder af almindelige, normale mennesker pludselig 
skulle blive løgnere, narer, neurotikere eller på anden 
måde inkompetente iagttagere, når det drejer sig om 
folk, hvis ord vi ville stole på, hvis de f. eks. ud¬ 
talte sig som vidner ved en automobilulykke. 

Jeg har interviewed mange af disse mennesker selv, 
og jeg er overbevist om, at det er fornuftige, ærlige 


folk, der rapporterer efter deres bedste overbevisning. 
Muligvis kan nogle af disse observatører være mindre 
gode end andre med større erfaring, men jeg er over¬ 
bevist om, at alle har givet en oprigtig skildring af, 
hvad de har set. 

Det er flere facts. For det første har der været 
flere „sammenstød“ med disse objekter, og i mindst 
et tilfælde mistede en pilot livet som følge heraf. 
Kaptajn Mantell blev rapporteret dræbt, da han 
jagede en flyvende tallerken den 7. januar 1947. For 
det andet har folk, som har været i nærheden af 
disse objekter, beskrevet fysiske fornemmelser, som 
er mildest talt usædvanlige, men stemmer overens 
med, hvad man ved om den teknologi, hvorunder de 
opererer. 

Så vidt man har kunnet rekonstruere ulykkestil¬ 
fældet, forfulgte Mantell et UFO og kom så tæt på 
det, at han faktisk var i dets operationsfelt. Hans 
flyvemaskine faldt da fra hinanden og blev spredt 
over et stort område. Mantells lig blev, da man fandt 
det, ikke fremvist, ikke engang til nærmeste slægt¬ 
ninge. Mange folk, der har været i nærheden af 
disse objekter, har udtalt sig om den ulidelige hede, 
der syntes at gennemtrænge feltet rundt omkring. 
Endvidere gjorde tyngdekraften det tilsyneladende 
nødvendigt at læne sig bort fra objektet for at kunne 
holde balancen. 

Skønt disse kendsgerninger synes ret utrolige, har 
man ikke desto mindre gode optegnelser, der støtter 
enhver af disse begivenheder. Teknologien, som vi 
har fået et glimt af — navnlig hvad angår de 
tre grundfelter, det elektriske, det magnetiske og det 
„tempiske“ (tempic field) tyder på en virkelig rig¬ 
tig forklaring på dette fænomen. 

I Mantells tilfælde reducerede det ændrede felt i 
nærheden af flyet de bindende kræfter i flyets struk¬ 
tur til en værdi, der var under værdien af den på¬ 
virkning, flyet var beregnet til. — Derfor faldt den 
fra hinanden. 

Endvidere har der sandsynligvis været en væsentlig 
reduktion i intensiteten af det tempiske felt, hvilket 
i virkeligheden ville medføre en temperaturstigning 
for flyet med indhold. Jeg forstår, at Mantells lege¬ 
me synes at have været underkastet enorm hede. Det 
rapporteres, at en sådan temperaturstigning har været 
mærkbar på flere hundrede fods afstand af disse 
kræfter, når de gør brug af visse kombinationer af 

de forskellige felter. Da tyngdekraften omfatter en 
tempisk funktion, følger heraf, at en forandring i 
dette felt godt kan påvirkes i retning og intensitet 
af det nærved liggende tyngdekraft-felt. 

Et antal mennesker påstår at have haft forbindelser 
med intelligente skabninger, der hævder at være over¬ 
jordiske. Ethvert af disse eksempler har jeg fulgt 
op, så godt jeg kunne for at fastslå eller modbevise 
gyldigheden af de påståede forbindelser og for at 
opnå informationer, som kunne anvendes, hvis de 
pågældende kontakter skulle være autentiske. 

Som det kunne forventes, skaffede mange af disse 
påståede kontakter kun lidt eller intet af værdi, men 
nogle få var værdifulde. Nogle af kontakterne har 
været genstand for offentliggørelse, men langt de 
fleste er fortrolige, og der findes et overraskende stort 
antal af disse kontakter. Fremgangsmåden med kon- 
trollering af disse kontakter gik ud på at stille et 
antal uskadelige, men afslørende spørgsmål og sam¬ 
menligne svarene fra de forskellige kontakter. Spørgs¬ 
målene var f. eks. „Lever der folk på pla¬ 
neten Mars?“ — I bekræftende fald „Hvordan er 
deres huse“ ? “Bruger folk på Mars penge — og 
hvordan ser disse penge ud?“ Alt i alt omfattede 
undersøgelsen nogle hundrede spørgsmål. 

Resultaterne var meget iøjnefaldende. Blandt dem, 
der måtte klassificeres som autentiske, var der næsten 
komplet overensstemmelse. Blandt andre påståede 
kontakter var der yderst ringe eller slet ingen over¬ 
ensstemmelse. I tilfælde, hvor overensstemmelsen var 
generel bortset fra et eller to punkter, blev naturlig¬ 
vis gjort, hvad man kunne for at opdage grunden til 
sådanne uoverensstemmelser. I hvert af disse tilfælde 
kunne man fastslå, at en eller anden havde medtaget 
en jordisk tanke i stedet for at meddele, hvad han i 
virkeligheden havde set. 

Efter således at have lokaliseret de tilsyneladende 
kommunikationskanaler mellem os selv og de over¬ 
jordiske intelligenser, var næste trin at forsøge at 
få flest mulige oplysninger. Som det kan forventes, 
var disse forsøg i første række rettet mod videnskab 
og teknologi. Men det blev snart åbenbart, at der var 
et meget stort svælg mellem denne fremmede viden¬ 
skab og den videnskab, jeg har dyrket. 

Visse afgørende eksperimenter blev udtænkt og ud¬ 
ført, og i hvert tilfælde bekræftede resultaterne gyl¬ 


digheden af den fremmede videnskab. Derudover var 
denne videnskab ufattelig. 

Der fulgte en periode med sjæle-granskning og en 
del tvivlsspørgsmål. Vi kunne fastslå, at disse men¬ 
nesker udefra alle fortalte den samme historie; men 
var denne sandfærdig? Det må indrømmes, at deres 
beretninger sandsynligvis var rigtige, men måske var 
der en eller anden konventionel forklaring. Hvis hele 
sagen var en illusion, så led en hel del mennesker 
under samme illusion. Ydermere er illusioner ikke 
eksternaliserede — i det mindste har jeg aldrig hørt 
om sådanne tilfælde. 

Hvis det på den anden side set var en spøg, så var 
det langt den største spøg, verden nogen sinde har 
været udsat for, og til hvilket formål og af hvem 
blev spøgen så sat i scene? 

Den uundgåelige konklusion var altså, at det hele 
var virkeligt nok, men at den fremmede videnskab 
var ganske fremmed — og muligvis for bestandig 
ville være uforståelig for os. Derfor prøvede man ad 
anden vej — nemlig den filosofiske, og her fandtes 
svaret i al sin storhed. 

Jeg vil ikke gå i detaljer vedrørende de mange 
undersøgelser om ideer og grundtænkning udover blot 
at meddele, at folkene udefra udviste stor tålmodig¬ 
hed og forståelse m. h. t. at få bugt med de for¬ 
domme og misforståelser, som jeg havde brugt man¬ 
ge år til at samle sammen. For første gang i mit liv 
begyndte jeg at forstå Universets grund-enhed og alt, 
hvad det omfatter — videnskab, filosofi, religion, 
substans og energi er alle facetter af samme juvel, og 
før nogen som helst facet kan fattes, må selve juve¬ 
lens form erkendes. 

En af de vigtigste ting, jeg måtte lære at forstå, 
var, at vi ikke er alene. Den menneskelige race i men¬ 
neskeform strækker sig gennem hele universet og er 
utrolig gammel. Endvidere er menneskets fysiske 
form kun en af de mange åbenbaringer på fremskrid¬ 
tets vej. Vor civilisation her på jorden nu, er kun 
en af mange, som er kommet og gået. Denne planet 
har mange gange været koloniseret af folk andetsteds 
fra, og vor nuværende race er blodbeslægtet med disse 
folk. Er det da så mærkeligt, at de er interesserede i os ? 
For ortodokse tænkere kan det synes mærkværdigt, men 
ikke nær så mærkværdigt som vore ortodokse ideer 
om udviklingen. Man kan da spørge: Hvis disse 
folk er vore brødre og interesseret i vor velfærd, 

hvorfor holder de sig da på afstand ? Dette spørgs¬ 
mål kan let besvaret. Der findes en grundlov i uni¬ 
verset, som giver ethvert individ uafhængighed og 
frihed til at vælge, så det kan erfare og lære af 
erfaringerne. Ingen har ret til at blande sig i andres 
affærer. I virkeligheden er vore 10 bud direktiver 
imod indblanding. Hvis vi negligerer denne lov, må 
vi lide under følgerne, og en smule overvejelse vil 
vise, at vor nuværende verdens-status direkte kan 
tilskrives overtrædelse af dette princip. Når vi kom¬ 
mer ind i denne tilværelse, gør vi dette for at del¬ 
tage i visse begivenheder, hvis konsekvens var fastlagt 
før vor fødsel. Hvis disse begivenheder ændredes 
væsentligt, ville det berøve os de erfaringer, der er 
nødvendige for vor udvikling. Vi har en indbygget 
beskyttelse mod væsentlige ændringer i begivenhe¬ 
dernes rækkefølge, som ikke er os bevidst. Men disse 
folk udefra har så meget større kendskab end os 
og har midler til at fatte den rækkefølge, som ikke 
må forandres. Skønt de ønsker at hjælpe os og både 
kan det og er villige til det, tillades deres indblan¬ 
ding ikke ifølge den kosmiske lov. Skillelinien mel¬ 
lem hjælp og indblanding er meget fin og undertiden 
vanskelig at fatte, men individuel og kollektiv frem¬ 
skridt viser, hvor godt vi kan ledes af den. 

Inden for videnskaben benytter man den frem¬ 
gangsmåde altid at knytte en ny opdagelse eller ob¬ 
servation til en allerede kendt, selv om dette kræver 
at et vidtstrakt sammensurium og forvirrende fak¬ 
torer må tilpasses vor viden for at få den nye viden 
til at passe ind i billedet. Vi går ud fra som en selv¬ 
følge, at den nye viden på en eller anden måde må 
have nær relation til den gamle, og vi er meget 
ivrige efter at knytte de to ting sammen. Følgelig 
får vi det drejet derhen, at de bliver kædet sammen, 
hvad enten de bør høre sammen eller ej, indtil vi har 
fabrikeret en struktur, der i sig selv næsten er en 
komplet helhed. Når vi derfor opdager noget, som 
skulle, men ikke vil passe til vor struktur, har vi 
intet andet alternativ end at nægte at tro på denne 
opdagelse. 

Jeg har fået oplyst, at omhandlede videnskab i 
virkeligheden er langt mere enkel, end vi kan fore¬ 
stille os, og at alle bestanddele passer sammen til 
fuldkommenhed .... uden rettelser. 

Muligvis skulle vi begynde forfra igen og samle 
vor viden til et andet mønster — og denne gang 


samle puslespillet uden først at studere de enkelte 
dele af det. Hvis vi ville gøre dette og akceptere den 
filosofi, hvorpå denne nye vej nødvendigvis må være 
baseret, er jeg sikker på, vi kan få udbytte af tekno¬ 
logien og af den livsmåde, som vises os af den nær¬ 
værende rumkraft og af vore brødre ude fra. 

Jeg vil gerne fortælle lidt om den såkaldte „taller- 
kenfilosofi“. Udover den kendsgerning, at de fly¬ 
vende tallerkener er virkelige og ujordiske, er deres 
filosofi sikkert en af de mest interessante sider at 
studere. Hvilke skabninger bygger og flyver rum¬ 
fartøjerne? Hvordan ser de ud? Hvordan tænker de? 
Ligner deres ideer og idealer vore ? Kan vi forstå 
dem ? 

Alle disse og mange andre spørgsmål plager den 
oprigtige forsker. Hvis vi udelukkende holder os til 
det sete, vil vi få en ret ensidig opfattelse af disse 
skabninger. F. eks. ser vi tallerkenerne flyve med en 
enorm fart og derpå pludselig standse op eller skifte 
retning. Efter vor opfattelse, kan intet væsen af kød 
og blod modstå de frygtelige kræfter, som ville være 
forbundet med sådanne handlinger. Ur fra den be¬ 
tragtning må vi antage, at rumfolkene enten må være 
en slags robotter eller væsener, hvis lige vi aldrig 
har kendt magen til. 

Ydermere er det svært at forstå, hvorfor nogen 
som helst race af levende væsener, der disponerer 
over så voldsomme kræfter, skulle være tilfreds med 
at flyve temmelig formålsløst over vor klode uden 
at foretage sig noget særligt. Hvis rollerne blev byt¬ 
tet om, ville vi dog sikkert opføre os anderledes! 
Efter en kort rekognoscering ville vi sikkert lande 
og melde de indfødte vor ankomst. At rumfolkene 
ikke har gjort en sådan tilnærmelse synes at tyde på, 
at de betragter os som den øvrige flora og fauna på 
vor planet, og at vor civilisation forekommer dem så 
primitiv, at den ikke adskiller sig fra dyr og insek¬ 
ter. Vi kunne fortsætte med at spekulere på denne 
måde i lang tid uden at komme sandheden nærmere. 
Heldigvis har folk, som kommer til os udefra i fly¬ 
vende tallerkener, kontaktet folk på jorden og givet 
så megen oplysning og forståelse, som disse kon¬ 
takter har været i stand til at optage i sig eller 
videregive til andre. 

Mange tilfælde af kontakter mellem disse folk 
udefra og jordboere er blevet publiceret, og en stor 
del er ikke blevet det. Som det altid er tilfældet på 

nye og romantiske områder, vil der altid være folk, 
som laver historier og overdriver, men det er dog 
ikke så vanskeligt at fastslå, at det store flertal er 
ærlige og autentiske. Når f. eks. en snes mennesker 
uden forbindelse med hverandre hver især tror, at 
netop de har modtaget et bestemt budskab og for¬ 
tæller denne beretning nøjagtig på samme måde til 
mindste detaljer, kan man ikke tro andet, end at de 
taler sandt. Når det materiale, der gives os gennem 
mange kanaler, samles og analyseres, sammenføjes 
det til en komplet, fin filosofi, som får vore bestræ¬ 
belser på at forstå den til at lyde som jungletrom¬ 
mer. 

Disse rumfolk fortæller os om en enorm kosmisk 
plan, hvoraf vi er en del, og som strækker sig ud 
over en persons, nations eller civilisations levetid, ja 
endog langt ud over en planets eller et solsystems. 
Det fortælles os ikke blot, at der eksisterer noget ud 
over vor øjeblikkelige fatteevne — men det fortælles 
også, hvad dette er samt vor forbindelse med det. 
Mange af vore mest foruroligende problemer løses 
med nogle få ord — i det mindste får vi oplysning 
om sådanne løsninger, hvis vi har forståelse og kraft 
til at bruge dem. Der fortælles os om mangelfuld¬ 
heden i vor videnskab, og vi får grundlaget for en ny 
videnskab, som er meget mere enkel og langt mere 
fortryllende end det matematiske misfoster, vi selv 
har fremmanet. Vi får viden om en ny livsmåde, 
som er utopisk ud over vore drømme, samt om hvor¬ 
dan vi kan opnå denne livsmåde. 

Kan det være tilfældet, at en så logisk og storslået 
filosofi er et misfoster, avlet af nogle vildledte stak¬ 
ler? Jeg kan ikke tro det. Hvis det eneste bevis vi 
havde, var filosofisk, måtte vi måske nære mistro. — 
Men set i sammenhæng med realiteten af observa¬ 
tioner i tusindvis, kan vi ikke så let komme udenom. 

Dette er især sandt, når vi tager i betragtning, at 
den videnskab, som vi har fra disse mennesker ude¬ 
fra, på en måde, som vi ikke har kunnet gøre, for¬ 
klarer cs, hvorfor tallerkenerne opfører sig, som de 
gør, og hvordan de kan gøre ting, som for os synes 
helt umulige. Videnskab og praksis passer perfekt 
sammen. Det er også blevet fortalt os, hvor vore 
videnskabelige tanker er forkerte eller utilstrække¬ 
lige. Eksperimenter er blevet udtænkt og udført, og 
i enhver henseende er den nye videnskab blevet ret- 
færdiggjort. 


Vi kan spørge om, hvorfor alt det, man ved her¬ 
om, ikke er blevet publiceret? Hvorfor har man ikke 
studeret disse ting i stedet for atombomber? Svaret 
herpå er, at det er blevet publiceret. Der er skrevet 
bøger, som er udkommet og solgt i tusinder af ek¬ 
semplarer, og mange tidsskrifter med materiale om 
emnet kan fås til rimelige priser. Dygtige forskere 
har udfærdiget rapporter, der også er tilgængelige. 
— Og det er sandt, at man kan lede en hest til 
vand, men man kan ikke tvinge den til at drikke. 

Fra Flying Saucer Review sept.-okt. 63- 
H. Nedergård. 

Anmærkning: 

Vor repræsentant i England mr. Ronald Casswell 
har netop haft møde med en repræsentant for den 
gruppe som i sin tid var knyttet til W. B. Smith. 
Der er aftalt et samarbejde, og SUFOI vil snarest 
belejligt træde i forbindelse med gruppen. (Red.) 


Litteratur • • • 


/Qnweldelse 


Walter Fleitler: Mennesket og den naturvidem 
skabelige erkendelse. 

Munks gaardserien. 

Munksgaards Forlag. 

140 sider. Kr. 12,00, hæftet. 

Leveres ikke fra SUFOI. 

I sidste nummer af UFO-NYT „truede“ jeg med, at 
jeg gerne ville anmelde ovennævnte bog, hvis ikke en 
anden gjorde det. 

— Det var ved et foredrag i vinter, jeg første 
gang hørte om Walter Heitlers bog, og omtalen af 
bogens hovedtanke gav én lyst til at læse den. 

Forfatteren, Walter Heitler, er schweizisk profes¬ 
sor i teoretisk fysik, men man får tydelig understre¬ 
get i bogen, at han ikke er ensidig i sin viden og in¬ 
teresse. Han ser og bedømmer ikke verden og menne¬ 
skene ud fra blot fysiske synspunkter, men har for¬ 
mået også at sætte sig ind i metafysiske, psykologiske 
og parapsykologiske teorier og grundtanker. 

Og hvad omhandler så den lille bog? Ja, først skri¬ 
ver Walter Heitler en indledning, som for mig synes 
at være hele bogens pris værd. I artiklen under 
BREVKASSEN i sidste nummer af UFO-NYT cite- 

rede jeg et lille udsnit fra denne indledning og skal 
derfor ikke gentage det her. 

Bogen er derefter delt i 5 kapitler med følgende 
overskrifter: 

1. Newton kontra Kepler. 

2. Goethe kontra Newton. 

3. Atomet. 

4. Videnskaben om det levende. 

3. Kosmos. 

Endelig er der „Slutbetragtning". 

I de to første kapitler vurderer forfatteren de „klas- 
siske“ grundprincipper inden for videnskabens om¬ 
råder og påpeger, hvor de så afgørende punkter ikke 
holder stik. Gang på gang må man under læsningen 
have fat i blyanten og indstrege eller understrege 
særlig interessante betragtninger og konklusioner. Og 
når en bog appellerer til noget sådant, så er det en 
bog, som man vil vende tilbage til. 

Kapitlet om atomet kan nok virke lidt lærd“ på 
en ikke-sagkyndig; men Walter Heitlers eksempler 
og forklaringer — f. eks. på kvanteteorien og Niels 
Bohrs komplementaritetsprincip — er skrevet så op¬ 
lysende og spændende, at man trods alt får udbytte 
af læsningen og føler sig en smule klogere bagefter. 

De to sidste kapitler, „Videnskaben om det leven¬ 
de 44 og „Kosmos 44 , er så fyldt med interessante be¬ 
tragtninger og udredninger, at man fængsles af læs¬ 
ningen. Det ville være let her at citere en mængde 
udsnit af stor interesse for dem, der har fået øjnene 
op for naturens og det levende livs umådelige rig¬ 
dom, men jeg vil hellere blot anbefale bogen til dem, 
der søger vidnesbyrd om en sandfærdig vurdering af 
den fysiske verden og en dyb indlevelse i og respekt 
for dens åndelige indhold. 

Lad mig slutte med et citat fra Walter Heitlers 
„Slutbetragtning 44 : 

„Denne bog havde kun ét mål: at lukke en dør op. 
En dør i et til at begynde med ikke særligt iøjnefal¬ 
dende hegn, der omslutter den moderne videnskabs 
gyldighedsområde. For at opnå dette mål var det 
nødvendigt først at gøre opmærksom på selve hegnet, 
og derfor måtte vi beskæftige os så meget med de 
forudsætninger, der opstilles i videnskaben. På den 
anden side af hegnet ligger et vidtstrakt landskab, 
som videnskaben næsten ikke har betrådt. Man finder 
antydninger om, at der i de tidligere tider nu og da 
er blevet kastet et blik ud i dette landskab (Pytha- 


goras, Plat on), som senere gik helt i glemsel og 
forsvandt under tryk af den moderne videnskab. Det 
kunne ikke være vort mål at skabe en syntese af vor 
videnskab og dette store ubekendte. Et sådant mål 
kan først nås i en fjern fremtid. Vi må foreløbig 
være tilfredse, hvis det er lykkedes os at kaste et blik 
gennem den åbne dør, som vi endnu ikke kan gå 
ud af. Det punkt, hvorfra vi har gjort vore iagttagel¬ 
ser, har hele tiden ligget inden for hegnet. Men for¬ 
håbentlig har vi dog i hvert fald i vage omrids set 
nogle af de realiteter, som findes derude, og som har 
særlig betydning for os mennesker, men overhovedet 
ikke hører med til det område, der for tiden dyrkes 
af videnskaben som det eneste „reale 44 . 

Det er realiteter, der lader os ane næsten ukendte 
(men måske engang fornemmede, nu atter glemte) 
åndelige kendsgerninger og kræfter, og som kun har 
meget lidt tilfælles med de urværksmekanismer, 
hvormed videnskabsmændene i dag beskæftiger sig. 
Naturligvis er meningen ikke den, at vi på en eller 
anden måde skulle kunne vende tilbage til de gamle 
forestillinger, som vi kender fra Pythagoras eller 
Platon. Vor vej kan med sikkerhed kun føre gennem 
videnskaben og videre ud over denne. Det bliver 
fremtidens opgave at finde vej gennem den åbnede 
dør. Men kun hvis vi allerede nu ud fra vort viden¬ 
skabelige standpunkt klart erkender eksistensen af 
sådanne realiteter, kan det lykkes at undgå de øde¬ 
læggende virkninger af en udræget materialistisk-me- 
kanistisk „verdensanskuelse 44 og samtidig at overvinde 
vor egen indre splid, der opstod på grund af den 
dybe kløft mellem mennesket af i dag og dets alt¬ 
beherskende videnskab. 44 

Vagn Dybkcer 

Pathenon 

På grund af flere snese forespørgsler fra forbavsede 
medlemmer gør vi opmærksom på, at de ikke signe¬ 
rede materialer som er udsendt fra Pathenon er 
SUFOI uvedkommende. 

Bag Pathenon gemmer sig frk. Nicolaisen, som 
driver UFO-forlagsvirksomhed i Hålsingborg. 

SUFOI samarbejder ikke med frk. Nicolaisen. 
Adresserne har hun fået gennem UFO-NYTs organi¬ 
sationsoversigt. 

Der er således grund til at minde om advarslen i 
UFO-NYT, marts-april 1964 side 64. Den vil ved¬ 
varende være aktuel. H. C. 

Junior 

„På grund af forsinket fremstilling af „JUNIOR“ i 
forbindelse med påsken og H. C. Petersens uden¬ 
landsrejse, nåede „JUNIOR“ ikke at komme med ud 
i april nummeret af UFO-NYT. Da vi gerne vil have 
første nummer af JUNIOR ud i begyndelsen af juli 
måned og vi først må have et overblik over antallet 
af abonnenter, beder vi alle interesserede om snarest 
muligt at indsende det girokort, der er indlagt i 
„JUNIOR“, sidste frist for indsendelse er den 2 5. 
juni. Er der inden den dato ikke indgået tilstrække¬ 
lig mange abonnenter, må vi desværre lade tanken 
om JUNIOR falde. Alle der har indbetalt på giro, 
vil i så fald selvfølgelig få returneret det indbetalte 
beløb. 

Redaktionen af UFO-NYT JUNIOR. 


Litteraturliste 

DANSK: 

Allin gh am: 

Rumskib fra en fremmed planet . 16,00 

Adamski: 

Flyvende tallerkener er landet (norsk) ... 16,00 

Ombord i rumskibene . 18,00 

De fremmede rumskibe og vor fremtid ... 19,75 

Rummennesker (dublikeret) . 2,00 

Saturnturen I (dublikeret) . 2,50 

Kosmisk filosofi (nyudkommet) . 22,00 

William s on: 

Den glemte vej . 39,50 

UFO-NYT 1960 5,00 

UFO-NYT 1961 10,00 

UFO-NYT 1962 -i- november . 10,00 

UFO-NYT 1963 (næsten udsolgt) pr. nr. 2,00 

Kongresberetningen 1963 . 8,50 

ENGELSK: 

Adamski: 

Cosmic Philosophy . 3 5,00 

Questions -j- Answers (kuriositet) 

begrænset oplag . 5,00 

Hornet: 

Sons of the sun (meget fin) . 37,50 

On the trail of the sun gods (udk. snart) ???? 
Michel: 


The truth about flying saucers . 26,75 

Flying saucers and the straight - 

line mystery . 35,00 

Jess up: 

The Expanding case for UFO . 26,75 


Alle ovennævnte bøger haves på lager og kan leve¬ 
res omgående. Til de anførte priser kommer eventu¬ 
elt opkrævningsgebyr. 

SUFOI kan endvidere levere alle andre ikke ud¬ 
gåede udenlandske UFO-bøger, men vi må regne med 
ca. 6 ugers leveringstid. Prisen på udenlandske UFO- 
bøger — som altid er indbundet — ligger omkring 
de 30,00 kr. Send os Deres bestilling — mange af bø¬ 
gerne er snart udsolgt! 


Rapport fra Europa 

Den tidligere omtalte engelske bog „Report from Eu- 
rope“ som H. C. Petersen har redigeret på opfordring 
af Adamski er nu på trapperne — endelig. 

Den blev på 200 sider og prisen er 28 kroner. 

Det siger sig selv, at det er et økonomisk vove¬ 
stykke, som på forhånd er dømt til at give underskud, 
men lige så klart er det, at hver eneste solgt bog 
hjælper med til at reducere underskuddet. 

Vil De hjcelpe os? 

Bogen er kongresberetningen oversat til engelsk -J- 
100 sider spørgsmål og svar fra møder i Belgien samt 
råd og vejledning til interesserede der er mange vig¬ 
tige oplysninger i disse ekstra 100 sider, så pengene 
er givet godt ud! 

Hjælp os — tilfredsstil Dem selv — gør Deres 
samling komplet! Skriv venligst straks, så vi kan se, 
hvor mange eksemplarer vi skal trykke, senere vil det 
være for sent — der trykkes ikke ud over det bestilte 
antal. På forhånd tak! 


Man bliver beskyldt for fantast, når man 
hævder at tro på det gode i mennesket. 

Diverse... 

Pragten og herligheden 

Af D. J. Offermann, Baseli Svejts. 

Lad os nævne tingene ved deres rette navn, hvad har 
vi i dag at vente i en verden, hvor de to stormagter 
har en finger på den røde knap? Hvor mange stater 
har i morgen også en finger? Hvad så? Hvad skal vi 
gøre? Stikke hovedet i busken og vente til det krak¬ 
ker? Nej, så let vil vi heller ikke gøre det for disse 
fingre; vi vil rejse vort hovede og rette vore øjne 
skarpt mod firmamentet. Thi derude ligger måske 
endnu en chance, en opdagelse af nye ting, ting, 
som gør fingeren usikker, tilbageholdende og be¬ 
sindig. Hvis vi tænkte os, at det i dag var muligt 
for os at udvikle en metode til at gøre de bestående 
naturkræfter nyttige for os ved simple midler, såle¬ 
des at vi med passende fartøjer på relativ kort tid 
kunne nå andre stjerner, der finde menneskelige 
kulturer, som havde udviklet sig til en pragt og her¬ 
lighed, som efter al sandsynlighed fandtes hos nogle 
folkeslag her på Jorden for tusinder af år siden, 
hvilken reaktion kunne så forventes fra vor side? 

Ville vi stadig forsøge som tidligere de spanske 
erobrere under Cortez og Pizarro at ødelægge deres 
kulturer og med magt slæbe deres skatte ind i vore 
rumskibe eller anerkende dem som brødre i den al¬ 
mægtige Skabers ånd og forsøge at lære af dem? 
Viden om naturens kræfter og deres rigtige anven¬ 
delse til en højere udvikling af Homo Sapiens på, 
den gode, gamle Moder Jord. 

Men tilbage til stjernerne. Vi har endnu en mu¬ 
lighed, en gennemprøvet metode, som næppe har mi¬ 
stet sin virksomhed. Det er angsten, angsten for det 
ukendte. Alene den kendsgerning, at det er ukendt, 
synes os truende. Denne menneskelige svaghed kunne 
en dag blive vor styrke. Hvis det faldt en ukendt 
ind tilsyneladende at ville true os og true os således, 
at vor magtesløshed ved første øjekast synes åben¬ 
bar. Vore fingre ville en tid lang rastløs fare frem 
og tilbage på den røde knap. Viljen til at ville værge 
for sig ville blive overmægtig, men fingrene forener 
sig til en broderlig hånd, som er i stand til at give 
det menneskelige liv en ny mening. 


Derfor ønsker jeg Informationen de bedste resul¬ 
tater til dets opklaringsarbejde i UFOsager. 

Informationen, Wien. 

SUFOI-NORGE 

Bergen-afdeling 
(Notits) 

Den 6. april 1964 arrangerte SUFOI-Norge et fore¬ 
drag i Bergen Tekniske Skole’s Aula, hvor H. C. 
Petersen talte om „De flyvende tallerkener, fantasi 
eller virkelighet?“. 

Det viser seg at UFO-saken vekker stor interesse, 
idet over 300 mennesker, fulgte foredraget med den 
storste interesse. 

Lederen av SUFOI-Norge, ingeniør Nils Sælens¬ 
minde, inledet foredraget, og minnet om at det var 
nøyaktig et halvt år siden vi sist hadde den giede 
å høre H. C. Petersen i Realistforeningen ved Ber¬ 
gen Universitet. 

Han introduserte så HC, med å uttale at noen 
bedre foredragsholder enn ham kunne neppe opp- 
drives, og takket ham for den interesse han viste ved 
å ofre tid av sin ferie til å besøke oss. 

Efter foredraget ville det bli ti minutters pause, 
hvor de kunne tegne seg som hadde spørsmål å 
stille. 

Han overlot deretter talerstolen tjl foredragsholde¬ 
ren, som i to stive timer ikke et øyeblikk tapte sin 
kontakt med publikum. 

At interessen for dette emne var langt mer enn 
vanlig nysgjerrighet, viste det antall interesserte som 
henvendte seg til oss etter møtets slutt. 

Bergen, den 6. april 1964. 

ITM. 

Den københavnske aftenskole 

Så er denne sæson i den københavnske aftenskole¬ 
undervisning sluttet og eksperimentet må siges at 
have været vellykket. 

Der blev gennemført 3 aftener på Kursus I — Be¬ 
gynderhold med 10 deltagere. Holdet blev ledet af 
Erling Jensen og John Petersen i forening. 

På Kursus II gennemførtes 6 aftener Teknik og 

Videnskab med et deltagerantal på 11. Dette hold 
blev ledet af Leif Eckhoff Pedersen. 

Kursus III havde ca. 2 5 deltagere og holdet blev 
derfor de to første aftener delt i to grupper, således 
at der i alt blev holdt 5 aftener med Filosofi under 
ledelse af Børge Jensen. 

Kursusdeltagerne har været glade for undervisnin¬ 
gen og mødeprocenten har været fin, adskillige del¬ 
tagere foreslog selv fortsættelseskursus til næste vin¬ 
ter og dette tages under overvejelse. 

Alle kursusaftener er blevet optaget på bånd, så¬ 
ledes at vi senere kan benytte disse lektioner som 
grundlag for en endnu bedre tilrettelagt undervisning 
næste år, såfremt der er tilstrækkelig tilslutning. Des¬ 
uden vil båndene kunne lejes hos SUFOI KASTRUP 
I mod et lånegebyr på kr. 5,00 plus porto pr. bånd, 
såfremt andre grupper ønsker selv at sætte noget lig¬ 
nende i gang eller de blot vil benytte materialet til 
studiegruppebrug. Vi gør opmærksom på, at vi i 
SUFOI’s båndarkiv desuden har 3 longplaying bånd 
fra den tyske Wiesbadenkongress i 1960 med blandt 
andet foredrag af professor Hermann Oberth, Dr. 
Martin, Dr. Lyra, Carl Anderson, Reinhold Schmitz 
etc. samt 2 bånd med samtaler med George Adamski 
ved hans besøg her i 1963. Disse bånd kan ligeledes 
lejes hos KASTRUP I. 

Enhver gruppe, der ønsker at sætte en undervisning 
i gang, er velkommen til at kontakte Kastrup grup¬ 
pen for derigennem at få oplysninger om resultaterne 
og fremgangsmåden på aftenskolen i København. 

Leif 


Kontakt med delfinerne 

Mennesket er godt på vej til at løse en af naturens 
hidtil bedst bevarede hemmeligheder — dyrenes 
sprog — og meget tyder på, at det vil lykkes at 
komme et stort skridt nærmere ved at optage og 
„oversætte** de lyde som delfinerne i det kendte ma- 
rinebiologiske institut i Maryland udstøder, når de 
farer gennem vandet. 

Videnskabsmændene har længe været klar over, at 
delfinerne havde et sådant sprog, og man har også 
haft succes med forsøg, hvor man fik dyrene til at 
efterligne den menneskelige stemme. 

Foreløbig har to amerikanske videnskabsmænd. Leo 


S. Balandis og George Rand, skabt store muligheder 
for at komme i kontakt med de første ikke- menne¬ 
skelige væsener ad rent talemæssig vej, idet de har 
skabt et instrument — en såkaldt sceptron — der 
kan dechiffrere delfinernes undersøiske sprog, og det 
nye apparat giver store muligheder for at oversætte 
delfinernes signaler ved at registrere deres lighed 
med den menneskelige stemmt i det enkelte tilfælde. 

De to videnskabsmænd har foreløbig haft en ræk¬ 
ke forsøg igang, og de betegner de første anstrengel¬ 
ser for at komme i kontakt med dyrene ad rent 
„sproglig** vej som yderst vellykkede og forudsiger 
muligheden af, at sceptronen efterhånden kan kata¬ 
logisere alle eksisterende delfin-ord. 

Berl. Tid. 29-12.63. 

Et par notitser fra USA 

Det amerikanske luftvåben udsendte i nat en højtide¬ 
lig erklæring om, at det i de forløbne 16 år har 
undersøgt 8128 rapporter om „ikke identificerede 
flyvende genstande**, og at kun 7,7 procent af disse 
forblev uindentificerede efter nærmere undersøgelser, 
samt at der ikke foreligger bevis på at denne sidste 
gruppe består af „inter-planetariske rumskibe under 
intelligent kontrol**. 

Luftvåbnet blev for år tilbage af kongressen be¬ 
myndiget til at holde kontrol med disse „uidentifi¬ 
cerede genstande**, populært kaldet „flyvende taller- 
kener“. 

Erklæringen skyldes en ny epidemi af observationer 
af sådanne ukendte genstande over New Mexico. 
Luftvåbnet har sendt astronomen dr. J. Allan Hynek 
til Socorro i New Mexico for at undersøge disse rap¬ 
porter. Hynek erklærer, at han efter sine undersø¬ 
gelser er mere rådvild, end inden han begyndte dem. 

Berlingske Aftenavis, fredag 1. maj 1964. 

Anmærkning: 

Interessant er det, at det amerikanske flyvevåben fort¬ 
sætter med at bringe erklæringer om flyvende taller¬ 
kener. 

I 1951 erklærede de, at den kommission, som i 
1947 var nedsat fer at undersøge forholdene omkring 
de flyvende tallerkener nu havde afsluttet arbejdet. 
Kommissionen havde i detaljer klarlagt, hvad de fly- 

vende tallerkener var, men det ville ikke blive offent¬ 
liggjort, da man var bange for, at det ville vække 
offentlig uro. Navnene på kommissionens medlemmer 
ville ikke blive offentliggjort. 

Underskrevet Harry S. Truman. 

Tre gange senere har US-Airforce udsendt erklæ¬ 
ringer om dette for vi andre så vitale emne, og hver 
gang har de modsagt erklæringen af 1951, og hver 
gang har de modsagt de foregående udtalelser. Såle¬ 
des også denne gang. 

Vi venter så blot på næste omgang — for de 
indeholder altid vigtige oplysninger — denne gang 
dr. J. Allan Hyneks udtalelse om, at han efter under¬ 
søgelserne er mere rådvild, end inden han begyndte 
dem. 

Interessant bliver det også at se, om der er tale 
om en ny tallerkenbølge. Keyhoe er i denne tid i 
kamp med det Amerikanske Senat for at få gennem¬ 
ført en offentliggørelse af sandheden og en sober be¬ 
handling af dette uoverskuelige felt af videnskaben. 

H. C. 

Luftvåbnet fortsætter studiet 
af de flyvende tallerkener 

Af Robert J. Serling 

Washington (UPI) — Luftvåbenet stiller sig stadig 
tvivlende med hensyn til de flyvende tallerkener, og 
undersøger dem stadig. Satellitter, bemandede rum¬ 
kapsler og andre eventyr i det ydre rum, udført af 
jordboer, synes at have bortvejret den almindelige 
interesse for de såkaldte „uidentificerede flyvende 
objekter“, (UFO’er) eller, som luftvåbenet foretræk¬ 
ker at betegne dem, „uidentificerede luftfænomener“, 
også kendt som UAP. 

Der eksisterer stadig flyvende-tallerken-klubber. 
Der er stadig fuldstændig ædruelige, realistiske og 
logiske amerikanere, der tror, at UFO’er kommet fra 
andre planeter. Der kommer stadig fra tid til anden 
rapporter om forbløffende hændelser — som f. eks. 
en fra London den anden dag, om en mystisk „ting“, 
der blæste en landmands bygmark omkuld og tilsyne¬ 
ladende frembragte et stort krater, der indeholder 
et eller andet metallisk — og som det nu er blevet 
fastslået, er resultatet af et nedfaldende meteor. 


Man fortsætter undersøgelsen 

Og luftvåbenet har stadig sit „Projekt Bluebook“ — 
nogle eksperter, der er stationeret på Wright-Patter- 
son Flyvebasen i nærheden af Dayton i Ohio, — som 
omhyggeligt undersøger hver eneste UAP-rapport — 
under passende auspicier fra „Luftvåbenets Afdeling 
for Udenlandsk Teknologi'*. 

„Bluebook" har eksisteret siden 1948, ca. et .år 
efter, at en 32-årig forretningsmand ved navn Ken¬ 
neth Arnold sagde, at han havde set 9 tallerkener, 
der fløj med utrolig fart over Mt. Rainier i staten 
Washinton. Han udtalte, at de lignede tallerkener 
— og myten om de „flyvende tallerkener" var født. 

I løbet af 15 år har luftvåbenet undersøgt mere 
end 8.000 UFO-tilfælde. Kun 7,7 % er stadig 

uopklarede eller uidentificerede — og selv denne 
statistik er misvisende. De fleste af „vi-ved-ikke-hvad- 
det-er“-tilfældene indtraf i Project Bluebook’s første 
5 år. Siden da er luftvåbenets egen undersøgelsestek¬ 
nik blevet enormt forbedret. Resultatet har været et 
støt og betydeligt fald i antallet af uopklarede 
UFO’er. 

Procentdelen falder. 

Fra 1947 til 1952 var næsten 20 % af tilfældene 
uopklarede. Fra 1953 til 1957 faldt procentdelen af 
uopklarede til 3,68. Fra 1958 til 1962 var kun 2,4 % 
uopklarede. 

Efter 15 års UFO-undersøgelse fremsætter luft¬ 
våbenet følgende udtalelse kort og godt: 

„Til dato har intet UAP vist noget tegn på at 
være en trussel mod den nationale sikkerhed. Luft¬ 
våbenet har hverken opdaget — eller været forelagt 
noget som helst bevis for, at de uidentificerede obser¬ 
vationer repræsenterede en teknologisk udvikling eller 
tekniske prinsipper, der går ud over vor nutidige 
videnskabelige kunnens rækkevidde; og endelig har 
der ikke været nogen form for bevis eller andre 
oplysninger, der kunne pege hen imod, at disse 
uidentificerede observationer skulle være ekstra-ter- 
restriske fartøjer under kontrol af intelligensvæsener." 

Frit oversat betyder dette, at luftvåbenet er over¬ 
bevist om, at UFO’erne 

1) ikke er fra Mars, Venus eller nogen anden planet 
i noget som helst solsystem, og 

2) ikke er spionage-fartøjer fra Rusland. 



Hvad er det da? 

„Bluebook’s“ stab — som luftvåbenet understreger 
omfatter højt kvalificerede videnskabsmænd — siger, 
at størstedelen er „astro-objekter", hvilket betyder, 
at det simpelthen er meteorer, kometer, planeter eller 
stjerner, som — under særlige observationsbetingelser 
— ser ud som metalliske objekter, lige fra luftskibs¬ 
formede projektiler til hurtigt-flyvende skiver. 

De resterende UFO’er er blevet henført til så¬ 
danne kategorier, som spøgefuldheder, hallucinatio¬ 
ner, almindelige raketter, reflekser, satellitter i færd 
med at gå i stykker, luftspejlinger, radar-blip, der 
skyldes fejl, balloner, skyer, pletter på fotografiske 
film, kuglelyn, udblæsningsstriber fra luftfartøjer, fyr¬ 
værkeri, søgelys og fugle. 

Det største svage punkt i argumentationen for, at 
UFO’erne skulle være interplanetariske, er, at intet 
fysisk bevismateriale nogen sinde er blevet indbragt 
til luftvåbenet, — som kunne vise, at vi bliver be¬ 
søgt af væsener fra det ydre rum. I 1961 undersøgte 
„Bluebook“ f. eks. 6 UFO-rapporter med vedlagte 
fotografier. Billederne viste sig at være: 1) Månen. 
2) Bevidst retouchering i et forsøg på spøg. 3) Plet¬ 
ter på grund af dårlig fremkaldelse. 4) Reflekser 
eller et billede af en luftspejling. 5) Lysreflekser fra 
indersiden af kamera-linsen. 6) Utilstrækkeligt med 
detaljer til at kunne analyseres. 

Inden for samme år blev 8 fysiske genstande, som 
angaves at være fra andre verdener, indbragt til 
„Bluebook“. De viste sig at være så almindelige ting, 
som stumper af et meteor, en forkromet pyntegen¬ 
stand, nogle radio-løsdele, „hakkelse" (aluminium¬ 
strimler, der bruges ved afprøvning af radar-anlæg) 
og en pandekage*), som „Bluebook’s rapport „uden 
at fortrække en mine" beskrev som „af jordisk op¬ 
rindelse". 

Den begyndende rumalder har ikke resulteret i 
nogen iøjnefaldende nedgang i UFO-observationerne. 
Ruslands første sputnink opsendtes i kredsløb i 1957. 
„Bluebook’s" optegnelser viser 999 observationer i 
det år. Der var 606 i 1958, 386 i 1959, 534 i 1960. 
579 i 1961 og 448 i 1962. 

„Der er ingen overensstemmelse mellem antallet 
af observationer og USA’s og Ruslands stadig større 
aktivitet i rummet", udtalte en embedsmand fra luft¬ 
våbenet. „Vi regnede på et vist tidspunkt med, at 
UFO-rapporterne ville aftage i antal, efterhånden 


som folk blev mere og mere vant til, at der flyver 
genstande rundt i rummet, men „Bluebook" har sta¬ 
dig travlt". 

For den sags skyld ligger luftvåbenet også på et 
gennemsnit af 1500 forespørgsler om året, mest fra 
privatpersoner, som ønsker at vide 1) om UFO-erne 
virkelig kommer fra det ydre rum, eller 2) hvorfor 
luftvåbenet ikke fortæller det amerikanske folk sand¬ 
heden, — nemlig at vi bliver holdt under observa¬ 
tion af væsener fra en anden verden? 

Ingen censur 

På det punkt er luftvåbenet urokkeligt. En talsmand 
derfra sagde: „Visse enkeltpersoner og private grup¬ 
per hævder, at vi tilbageholder eller censurerer op¬ 
lysninger, der skal frigives til offentligheden. Der er 
intet sandt i disse påstande." 

Et udpluk af de mest interessante tilfælde fra 1962, 
der er undersøgt af „Bluebook": 

Berlin, N. H. — Vidner rapporterede fire gullige, 
cirkelrunde objekter, der blinkede og syntes at svæve 
stillestående. Luftvåbenet konkluderede, at det var 
luftfartøjer under en optankningsmanøvre. 

Maysville, Ky. — Et vidne så et objekt, mindst 
30 fod bredt, der svævede over hans hus. Det be¬ 
gyndte at bevæge sig bort, og forsvandt med to røde 
lys, det ene oven over det andet; — det var det 
sidste, vidnet så til det. Luftvåbenet sagde, at ob¬ 
servationen var forårsaget af nogle B-52 bombere i 
lav højde. 

Sebre, Ky. — En af byens borgere ringede til det 
lokale politi for at rapportere, at en substans, der 
mindede om glasfiber eller glasuld faldt fra him¬ 
len i stor mængde. Luftvåbenet opdagede, at det var 
„flyvende sommer", skabt af „vandrende" edderkop¬ 
per. 

(Der er vist ingen grund til at kommentere artik¬ 
len — den placerer sig selv uden vor medvirken.). 

Red. 

*) Det her anvendte amerikanske ord kan også be¬ 
tyde „kokasse"! (O. A.) 

Los An gel es Times 4. august 1963 

